**ZMLUVA O DIELO č. ............./2025**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zmluva**“)

**Preambula**

Táto zmluva sa uzatvára s úspešným uchádzačom v postupe zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „**zákon o verejnom obstarávaní**“), ako výsledok verejného obstarávania, ktoré bolo vyhlásené výzvou na predkladanie ponúk publikovanej vo Vestníku verejného obstarávania č. ... zo dňa ....pod značkou ...... (ďalej len ako „Verejné obstarávanie“).

**Článok I**

**Zmluvné strany**

* 1. Verejný obstarávateľ : **Mestská časť Bratislava - Rača**

sídlo : Kubačova 21, 831 06 Bratislava

IČO : 00 304 557

štatutár : Mgr. Michal Drotován, starosta

DIČ : 20 2087 9212

IČ DPH : nie je platiteľom DPH

bankové spojenie : VÚB, a.s.

číslo účtu (IBAN) : SK75 0200 0000 0000 0042 1032

(ďalej len „**objednávateľ**“)

**a**

* 1. Obchodné meno : **.............................................**

sídlo/miesto podnikania :.............................................

IČO :.............................................

štatutárny orgán :.............................................

zápis :.............................................

DIČ :.............................................

IČ DPH :.............................................

štatutárny orgán :.............................................

bankové spojenie :.............................................

číslo účtu (IBAN) :.............................................

(ďalej len „**zhotoviteľ**“)

(ďalej objednávateľ a zhotoviteľ spolu len „**zmluvné strany**“)

**Článok II**

**Predmet zmluvy**

* 1. Predmetom tejto zmluvy je záväzok zhotoviteľa vykonať pre objednávateľa vo vlastnom mene, na vlastné náklady a na vlastné nebezpečenstvo a zodpovednosť dielo s názvom: „***Rekonštrukcia Kultúrneho strediska a knižnice - Žarnovická*“** (ďalej len „**dielo**“), spočívajúce v kompletnej rekonštrukcii objektu nachádzajúceho sa na ulici Žarnovická v Bratislave, ktorého rozsah je presne špecifikovaný v jednotlivých ustanoveniach tejto zmluvy a v:

1. projektovej dokumentácii diela poskytnutej zhotoviteľovi už vo Verejnom obstarávaní (ďalej len „**projektová dokumentácia**“), ktorá tvorí Prílohu č.1 tejto zmluvy,
2. položkovitom výkaze výmer k dielu (ďalej len „**rozpočet**“), ktorý tvorí Prílohu č. 2 tejto zmluvy a predstavuje cenovú ponuku zhotoviteľa predloženú vo Verejnom obstarávaní,
3. časovom harmonograme prác zhotoviteľa (ďalej len „**časový harmonogram**“), ktorý zhotoviteľ predložil objednávateľovi k podpisu zmluvy,
4. stavebnom povolení a príslušných rozhodnutiach štátnej správy a samosprávy ktoré tvoria Prílohu č. 3 tejto zmluvy.
   1. Realizácia diela, definovaného v bode 2.1 tejto zmluvy môže byť spolufinancovaná z nenávratného finančného príspevku / dotácie poskytnutej verejnou inštitúciou. Podmienky čerpania takejto dotácie budú upravené v Zmluve o poskytnutí príspevku, uzatvorenej medzi objednávateľom a budúcim poskytovateľom. Objednávateľ informuje zhotoviteľa o uzatvorení takejto zmluvy o poskytnutí príspevku do 7 pracovných dní od nadobudnutia jej účinnosti. Poskytovateľ sa zaväzuje akceptovať výkon kontroly realizácie Diela a plnenia si zmluvných povinností podľa tejto zmluvy osobami určenými v Zmluve o poskytnutí príspevku.
5. Zhotoviteľ sa zaväzuje uskutočniť práce na diele v rozsahu ako je uvedené vyššie a to v 7 (siedmich) etapách s nasledovným rozsahom:
6. v 1. etape zhotoviteľ vykoná – prípravu staveniska, búracie práce a stabilizáciu štítových stien
7. v 2. etape zhotoviteľ vykoná – zrušenie existujúcich prípojok (voda, kanalizácia, elektrická), nové prípojky SO 301 vybudovanie novej vodomernej šachty a vodovodnej prípojky, SO 401 Splašková kanalizácia, SO 451 Dažďová kanalizácia, SO 601 preložka distribučného rozvodu a RIS, SO 602 Prípojka NN
8. v 3. etape zhotoviteľ vykoná – výkopy a realizácia základov s prestupmi, ležaté rozvody v základoch (ZTI, teplovod), základová doska, betonáž jadra výťahu, oceľová nosná konštrukcia, betonáž trapézu stropu a strechy
9. v 4. etape zhotoviteľ vykoná – presklená fasáda, sadrokartónové konštrukcie (uzatvorené z jednej strany), strešné prestupy a izolácie, hrubé rozvody NN a SLP, rozvody ZTI, oceľové schodiská, uzatvorenie celej stavby
10. v 5. etape zhotoviteľ vykoná – vnútorné rozvody NN, SLP, ZTI, kúrenia, skladby podlahy pod nášľapnú vrstvu, rozvody chladu a VZT, technológia výťahu
11. v 6. etape zhotoviteľ vykoná – vnútorné omietky, maľby, podlahy, obklady, dlažby, montáž sanitárneho vybavenia, uzavretie sadrokartónov, technológia – chiller/OST, zateplenie štítových stien
12. v 7. etape zhotoviteľ vykoná – dokončenie zámočníckych výrobkov, kompletáž elektro, stolárske výrobky, úprava exteriéru, kompletné odovzdanie celého diela vrátane dokladov ku kolaudácii.

* 1. Zhotoviteľ sa zaväzuje, že zabezpečí kompletnú dodávku a realizáciu stavebných prác na diele v rozsahu stanovenom v projektovej dokumentácii a rozpočte, podľa podmienok uvedených v tejto zmluve, v súlade so všeobecne záväznými právnymi predpismi, platným stavebným povolením a inými rozhodnutiami orgánov štátnej správy a samosprávy a požiadavkami a pokynmi oprávnených zástupcov objednávateľa, ako aj dojednaní oprávnených zástupcov zmluvných strán z kontrolných porád (resp. dní) na stavbe, uvedených v stavebnom denníku alebo inou písomnou formou.
  2. Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu podľa tejto zmluvy a v zmysle príslušných ustanovení Obchodného zákonníka a ostatných všeobecne záväzných právnych predpisov. Zhotoviteľ sa zaväzuje zhotoviť dielo podľa tejto zmluvy, t. j. zhotoviť všetky jeho časti spočívajúce v dodávke, ako aj vo vykonaní stavebných prác, ktoré musia byť dodané kompletne a v príslušnej kvalite zodpovedajúcej príslušnej dokumentácii a ďalším podkladom podľa ods. 2.1 tejto zmluvy, vrátane ich prípadných zmien. Dielo, ako aj jeho jednotlivé časti, musia zodpovedať platným normám STN, ISO, technickým požiadavkám na stavebné výrobky podľa zákona č. 133/2013 Z. z. o stavebných výrobkoch a o zmene a doplnení niektorých zákonovv znení neskorších predpisov a ďalším všeobecne záväzným právnym predpisom a musí byť v súlade s podmienkami všetkých príslušných dokumentov. To isté sa vzťahuje aj na výrobky, zariadenia a dodávky dodávateľov použitých pri realizácii diela, ktorých použitie musí byť povolené v Slovenskej republike. Zhotoviteľ zodpovedá za úplné a kvalitné prevedenie a funkčnosť diela v rozsahu a parametroch stanovených v projektovej dokumentácii a ustanoveniach tejto zmluvy, vrátane jej príloh. **V prípade rozporu výkazu výmer s projektovou dokumentáciou má prednosť projektová dokumentácia.**
  3. Zhotoviteľ zaistí a predloží objednávateľovi certifikáty, atesty a protokoly o vykonaných skúškach, návody na obsluhu v slovenskom jazyku a všetky potrebné dokumenty, vydané príslušnými orgánmi a inštitúciami Slovenskej republiky, ktoré preukazujú, že zhotovené, odovzdané a vyskúšané dielo je v súlade s technickými normami, predpismi bezpečnosti a ochrany zdravia pri práci a ostatnými všeobecne záväznými právnymi predpismi. Všetky predložené doklady, potrebné podľa tejto zmluvy musia byť platné v Slovenskej republike, musia obsahovať údaj o krajine pôvodu a o technických parametroch dokladovaného materiálu a musia byť preložené do slovenského jazyka.
  4. Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou predmetu tejto zmluvy, s podmienkami verejného obstarávania objednávateľa (súťažnými podkladmi), staveniskom a s ďalšími východiskovými podkladmi tejto zmluvy. Zhotoviteľovi sú známe technické, kvalitatívne a iné podmienky potrebné k zhotoveniu diela. Zhotoviteľ si je vedomý toho, že v priebehu realizácie stavebných prác nemôže uplatňovať zmeny a nároky na úpravu zmluvných podmienok z dôvodu, ktoré mohol zistiť už pri oboznámení sa s týmito podkladmi a stavom staveniska pred podaním ponuky. Všetky úkony potrebné k zhotoveniu diela sú predmetom činnosti zhotoviteľa. Zhotoviteľ vyhlasuje, že je oprávnený a odborne spôsobilý vykonať dielo podľa tejto zmluvy, pričom disponuje takými personálnymi a materiálnymi kapacitami a odbornými znalosťami, ktoré sú k vykonaniu diela potrebné. Zhotoviteľ na požiadanie preukáže odbornú spôsobilosť osôb určených na realizáciu tých častí diela, ktorých odbornú spôsobilosť vyžadujú právne predpisy (najmäinštaláciu výhradných zariadení, atď).
  5. Zhotoviteľ postupuje pri zhotovovaní diela samostatne, pričom je viazaný pokynmi objednávateľa. Zhotoviteľ je povinný s odbornou starostlivosťou skúmať či pokyny dané mu objednávateľom sú vhodné k vykonaniu diela. V prípade, ak zhotoviteľ bez zbytočného odkladu neupozorní objednávateľa na nevhodnosť jeho pokynov, zodpovedá sám za vady diela, ktoré boli týmto pokynom zapríčinené. V prípade, ak bude objednávateľ písomne trvať na týchto svojich pokynoch napriek skutočnosti, že bol na dôvod ich nevhodnosti zhotoviteľom písomne upozornený, nezodpovedá zhotoviteľ za vady diela priamo zapríčinené nevhodnosťou týchto pokynov.
  6. Zmluvné strany sa dohodli, že akákoľvek zmena na diele oproti navrhnutému technickému riešeniu musí byť odsúhlasená štatutármi oboch zmluvných strán formou písomného dodatku k tejto zmluve a za podmienok dodržania všeobecne záväzných právnych predpisov. Zmluvné strany sa zaväzujú v prípade nesúladu tejto zmluvy s podmienkami danými poskytovateľom finančných prostriedkov (ak sa uplatňuje) na realizáciu predmetu plnenia diela, zosúladiť podmienky tejto zmluvy s podmienkami danými týmto poskytovateľom (ak sa uplatňuje).
  7. Na účely plnenia tejto zmluvy sa pod pojmom „oprávnení zástupcovia“ zmluvných strán alebo „oprávnené osoby“ zmluvných strán, rozumejú zamestnanci objednávateľa a zhotoviteľa, ktorých oprávnenie konať, resp. vykonávať a zabezpečovať činnosti potrebné pre účelné a úspešné plnenie predmetu tejto zmluvy, vyplýva najmä z ich pracovnej náplne alebo z pracovného zaradenia, spôsobu konania, prípadne z opisu pracovnej činnosti, z príslušných interných riadiacich aktov zamestnávateľa alebo z osobitného písomného poverenia. Oprávneným zástupcom zmluvnej strany môže byť v osobitných alebo odôvodnených prípadoch aj iná osoba než zamestnanec, ak má k zmluvnej strane preukázateľne iný právny vzťah.
  8. Zmluvné strany sa dohodli, že oprávnenými zástupcami zmluvných strán pre zabezpečovanie vzájomného kontaktu a riadnu realizáciu tejto zmluvy sú:

**a) za objednávateľa:**

meno a priezvisko : Ing. Štefan Borovský

e-mail : stefan.borovsky@raca.sk

telefónne číslo : +421 918 905 758

meno a priezvisko : ...................

e-mail : ...................

telefónne číslo : ...................

meno a priezvisko : ....................

email : .....................

telefónne číslo : .....................

**b) za zhotoviteľa:**

meno a priezvisko : ..........................

e-mail : .........................

telefónne číslo : +421 ................

* 1. Objednávateľ si vyhradzuje právo (nie povinnosť) uplatniť opciu u zhotoviteľa na zhotovenie doplnkovej časti Diela „PS01 - ELEKTROINŠTALÁCIE-FVE“ (ďalej v texte len **„Doplnková časť Diela FVE“**) predmetom ktorého sú práce a dodávka a montáž materiálov a technológií s cieľom funkčného osadenia elektro fotovoltického zariadenia na streche objektu KC Žarnovická s výkonom panelov 24,2 kWp v celkovom počte 44 panelov súlade s projektom, ktorý tvorí prílohu č. 5 tejto Zmluvy, a to za primerane aplikovaných ustanovení uvedených v tejto zmluve.
     1. Pokiaľ sa objednávateľ rozhodne využiť právo opcie, je povinný tak urobiť písomným oznámením o uplatnení práva opcie doručeným zhotoviteľovi (ďalej len **„oznámenie o uplatnení opcie“**). Pre zamedzenie pochybnostiam objednávateľ uvádza, že je oprávnený uplatniť si opciu na zhotovenie Doplnkovej časti Diela FVE doručením oznámenia o uplatnení opcie na adresu jeho sídla najneskôr do ukončenia 3. etapy . Doručením oznámenia o uplatnení opcie zhotoviteľovi vzniká povinnosť vykonať Doplnkovú časť Diela FVE v zmysle uplatnenej opcie a v súlade s ustanoveniami tejto zmluvy.
     2. Doručenie oznámenia o uplatnení opcie zhotoviteľovi zo strany objednávateľa podľa bodu 2.11.1 má vo vzťahu k vzniku a povinností objednávateľa a zhotoviteľa týkajúcich sa Doplnkovej časti Diela FVE rovnaké účinky ako nadobudnutie účinnosti tejto zmluvy vo vzťahu k vzniku práv a povinností objednávateľa a zhotoviteľa týkajúcich sa Diela. Zmluvné strany sa výslovne dohodli, že na základe uplatnenia opcie nie je potrebné uzatvárať dodatok k tejto zmluve upravujúci právo a povinnosti zmluvných strán týkajúcich sa realizácie Doplnkovej časti Diela FVE, pokiaľ v tejto zmluve nie je uvedené inak.
     3. Na zhotovenie Doplnkovej časti Diela FVE na základe opcie, sa primerane uplatňujú všetky ustanovenia tejto zmluvy v rovnakom rozsahu s výnimkou ustanovení článku XVII. a ostatných ustanovení, ktorých uplatnenie táto/samotná zmluva explicitne vylučuje. Zmluvné strany sa výslovne dohodli, že ustanovenia realizáciu Doplnkovej časti Diela sa vzťahuje poistenie podľa bodu 8.3. Zmluvy, ako aj článok XII v plnom rozsahu, pričom záruka na Doplnkovú časť Diela začína plynúť protokolárnym prevzatím tejto časti plnenia.
     4. Najneskôr v lehote ..... 7 pracovných dní od doručenia oznámenia o uplatnení opcie je zhotoviteľ povinný predložiť stavebnému dozorovi harmonogram realizácie Doplnkovej časti Diela FVE a v prípade, ak realizácia časti Diela FVE má vplyv na časový harmonogram Diela, aj aktualizovaný časový harmonogram podľa bodu 2.1. písm. c) tejto Zmluvy, pričom aktualizáciou časového harmonogramu Diela nie je možné posunúť konečný termín realizácie 7. etapy Diela (t.j. 18 mesiacov od účinnosti Zmluvy). Po odsúhlasení aktualizovaného časového harmonogramu a harmonogramu Doplnkovej časti Diela FVE stavebným dozorom sa tieto harmonogramy stávajú záväznými.
     5. Kompletná dodávka Doplnkovej časti Diela FVE bude zrealizovaná do ukončenia 7. etapy.
     6. Cena Doplnkovej časti diela FVE je dojednaná v eurách (EUR) na základe rozpočtu, ktorý tvorí prílohu č. 6 tejto Zmluvy (ďalej len „Cena Doplnkovej časti Diela FVE“ alebo „Rozpočet Doplnkovej časti Diela FVE“). Rozpočet Doplnkovej časti Diela FVE je záväzný, úplný a v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa tento zákon vykonáva. .
     7. Zhotoviteľ má právo na valorizáciu Ceny Doplnkovej časti Diela FVE, ak odo dňa nadobudnutia účinnosti tejto zmluvy do dňa doručenia oznámenia o uplatnení opcie zhotoviteľovi uplynie viac ako šesť (6) mesiacov. V takomto prípade sa valorizácia Ceny Doplnkovej časti Diela FVE uplatní ku dňu doručenia oznámenia o uplatnení opcie zhotoviteľovi. Predmetom valorizácie je výlučne Cena Doplnkovej časti Diela FVE, ako je špecifikovaná v Rozpočte Doplnkovej časti Diela FVE.
     8. Valorizácia sa uskutoční tak, že jednotkové ceny prác a materiálov uvedené v Rozpočte Doplnkovej časti Diela FVE budú vynásobené koeficientom zodpovedajúcim zmene indexu jadrovej inflácie, zverejňovaného Štatistickým úradom Slovenskej republiky. Koeficient valorizácie sa vypočíta ako pomer indexu jadrovej inflácie za mesiac, v ktorom bolo zhotoviteľovi doručené oznámenie o uplatnení opcie, a indexu jadrovej inflácie za mesiac, v ktorom uplynula lehota na predkladanie ponúk vo verejnom obstarávaní. Výsledná suma predstavuje Valorizovanú Cenu Doplnkovej časti Diela FVE, ktorá je pre zmluvné strany záväzná. V prípade uplatnenia valorizácie podľa tohto bodu zmluvné strany uzatvoria dodatok k tejto zmluve ako prejav akceptácie jej Valorizovanej Ceny Doplnkovej časti Diela FVE.
     9. Na Cenu Doplnkovej časti Diela FVE, resp. Valorizovanú Cenu Doplnkovej časti Diela FVE a jej fakturáciu sa použijú ustanovenia článku V. a článku VI. tejto Zmluvy.

**Článok III**

**Miesto plnenia**

* 1. Miestom plnenia sú pozemky v Bratislave na ul. Žarnovická, nachádzajúce sa v katastrálnom území Rača, ktoré sú zapísané na liste vlastníctva č.1, vedenom Okresným úradom Bratislava, katastrálny odbor a to:

1. pozemok s parcelným číslom 513/19, o výmere 536 m2, druh  stavby: 20 Dom osvety a knižnice
2. pozemok inžinierskymi sieťami s parcelným číslom 513/5, 513/20, 513/21

(ďalej spolu len „**stavenisko**“).

**Článok IV**

**Čas plnenia**

* 1. Zmluvné strany sa dohodli, že vykonanie Diela bude dodávateľ realizovať na základe časového harmonogramu postupov prác zhotovenia diela (podpísaný štatutárnym orgánom dodávateľa alebo osobou oprávnenou konať za zhotoviteľa, resp. za skupinu zhotoviteľov) vo forme gantovho diagramu v súlade s platnou legislatívou Slovenskej republiky a platnými technickými normami *(ďalej len „Časový harmonogram“)* spracovaného zhotoviteľom za podmienok podľa tejto zmluvy, ktorý zhotoviteľ predložil objednávateľovi k podpisu tejto Zmluvy o dielo; v súlade s ním zhotoviteľ riadne vykoná a odovzdá Dielo objednávateľovi. Pre vylúčenie pochybností sa má za to, že Časový harmonogram sa začína odo dňa prevzatia staveniska (deň 0), čo bude zaznamenané v stavebnom denníku. Zhotoviteľ je pri vypracovaní Časového harmonogramu povinný rešpektovať termíny jednotlivých úkonov smerujúcich k realizácii Diela uvedených v tejto zmluve, povinný stanoviť jednotlivé termíny v závislosti od oboznámenia sa s miestom realizácie Diela, dôsledného preskúmania Projektovej dokumentácie, Rozpočtu a určenia časovej náročnosti technického riešenia realizácie Diela, povinný zohľadniť množstvo/počet personálnych kapacít, ku ktorých poskytnutiu sa zaviazal.
  2. Objednávateľ sa zaväzuje odovzdať stavenisko zhotoviteľovi do 7 dní od účinnosti tejto zmluvy. Zhotoviteľ sa zaväzuje prevziať stavenisko v termíne do 7 dní od výzvy objednávateľa na prevzatie staveniska. Z odovzdania staveniska zhotoviteľovi bude vyhotovená Zápisnica o prevzatí staveniska, ktorú podpíšu oprávnení zástupcovia oboch zmluvných strán.
  3. Zhotoviteľ je povinný zahájiť práce do 7 kalendárnych dní po prevzatí staveniska.
  4. Dielo sa bude odovzdávať postupne po ukončení jednotlivých etáp podľa projektovej dokumentácie a ods. 2.2 tejto zmluvy formou protokolárneho odovzdania riadne zhotovenej a dokončenej príslušne etapy diela a to:

1. 1. etapu zhotoviteľ odovzdá objednávateľovi **do 2 mesiacov** od nadobudnutia účinnosti tejto zmluvy,
2. 2. etapu zhotoviteľ odovzdá objednávateľovi **do 5 mesiacov** od nadobudnutia účinnosti tejto zmluvy,
3. 3. etapu zhotoviteľ odovzdá objednávateľovi **do 8 mesiacov** od nadobudnutia účinnosti tejto zmluvy
4. 4. etapu zhotoviteľ odovzdá objednávateľovi **do 10 mesiacov** od nadobudnutia účinnosti tejto zmluvy
5. 5. etapu zhotoviteľ odovzdá objednávateľovi **do 13 mesiacov** od nadobudnutia účinnosti zmluvy
6. 6. etapu zhotoviteľ odovzdá **do 16 mesiacov** od nadobudnutia účinnosti zmluvy.
7. 7. etapu zhotoviteľ odovzdá **do 18 mesiacov** od nadobudnutia účinnosti zmluvy
   1. Ak zhotoviteľ pripraví riadne zhotovenú a dokončenú etapu diela na odovzdanie pred termínom dohodnutým v ods. 4.4 tejto zmluvy, tak objednávateľ sa zaväzuje etapu diela prevziať aj v takomto skoršom termíne.
   2. Zmluvné strany sa dohodli, že v prípade, ak nastanú okolnosti osobitného zreteľa, ktorých príčina nie je preukázateľne na strane zhotoviteľa a ktoré súčasne neumožňujú realizáciu prác a dodávok pri dodržaní technologických postupov v zmysle príslušných STN a ktoré majú významný vplyv na poskytnutie záruky na dielo samotné, posunie sa termín dokončenia diela o dobu, počas ktorej nebolo možné objektívne tieto práce a dodávky realizovať. Zhotoviteľ bezodkladne, najneskôr do 72 hodín od vzniku takýchto okolností upozorní objednávateľa a ich existenciu preukáže predložením zápisov v stavebnom denníku a príslušných STN zástupcovi objednávateľa. Zhotoviteľ zabezpečí stavbu pred opustením tak, aby na diele nevznikli škody počas doby prerušenia prác.
   3. Ak sa po splnení dôvodov uvedených v ods. 4.6 tejto zmluvy mení konečný termín zhotovenia diela, zmluvné strany po vzájomnej dohode uzavrú dodatok k tejto zmluve, v ktorom uvedú dôvody zmeny lehôt a úpravu príslušných lehôt, vrátane konečného termínu odovzdania diela.

**Článok V**

**Cena diela**

* 1. Cena diela je dojednaná v eurách (EUR) na základe rozpočtu, ktorý je záväzný, úplný a v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa tento zákon vykonáva.
  2. Cena diela je stanovená na základe podkladov ako maximálna pre rozsah prác uvedených v projektovej dokumentácii a platná počas celej doby realizácie diela. V prípade rozporu medzi projektovou dokumentáciou a výkazom výmer má prednosť projektová dokumentácia.
  3. Zmluvné strany sa výslovne dohodli na použití § 547 ods. 1 Obchodného zákonníka t. j. jednostranné dodatočné navýšenie ceny zhotoviteľom nie je možné a cena diela je pevná. Takto určená cena diela je reálna a pokrýva všetky náklady spojené so splnením povinností zhotoviteľa podľa tejto zmluvy, projektovej dokumentácie a zhotoviteľ nemá nárok na zvýšenie ceny diela, ktorý vyplynie ako dôsledok chýb alebo zanedbania pri príprave jeho cenovej ponuky. Takto vzniknuté dodatočné náklady znáša zhotoviteľ.
  4. Celková cena za dielo predstavuje:

cena bez DPH : ....................... EUR

DPH 23 % : ....................... EUR

**celková cena vrátane DPH : ...................... EUR**

(slovom: ...................................................................) (ďalej len „**celková cena**“), pričom ide o cenu pevnú a konečnú.

* 1. Zhotoviteľ nie je oprávnený účtovať objednávateľovi žiadne iné ďalšie finančné čiastky ako tie, ktoré sú dojednané v tejto zmluve.
  2. V cene za dielo sú zahrnuté všetky práce a dodávky, vrátane vedľajších, pomocných a doplnkových výkonov, ktoré patria k úplnému a bezchybnému vykonaniu diela podľa projektovej dokumentácie. V cene sú zahrnuté i náklady na zariadenie staveniska, na dopravu a skladovanie strojov, zariadení alebo konštrukcií, montážneho materiálu, všetkých stavebných hmôt, dielcov, materiálov a výrobkov a ich presun zo skladu na stavenisko, všetky priame náklady súvisiace so stavbou, odvoz a poplatky za zhodnocovanie odpadov či náklady spojené s vydaním certifikátov použitých materiálov, geodetických prác a tiež prípadné administratívne a iné poplatky súvisiace s dokončením diela a odovzdaním dokladovej časti diela.
  3. Zhotoviteľ predložil objednávateľovi pred podpisom tejto zmluvy rozpočet podľa položiek (zhotoviteľom ocenený výkaz výmer), ktorý je podkladom k dohode o cene diela a tvorí neoddeliteľnú súčasť tejto zmluvy ako Príloha č. 2.

**Článok VI.**

**Platobné podmienky**

* 1. Zmluvné strany sa dohodli, že objednávateľ neposkytne zhotoviteľovi preddavok. Cena za dielo sa bude hradiť zo strany objednávateľa priebežne počas doby realizácie Diela, a to vždy za každý kalendárny mesiac plnenia.
  2. Zhotoviteľ musí svoje práce vyúčtovať overiteľným spôsobom, pričom súčasťou faktúry je súpis fakturovaných prác v cenách podľa rozpočtu, ktorý už musí byť vopred potvrdený podpisom stavebného dozoru. Stavebný dozor je povinný potvrdiť súpis vykonaných prác najneskôr do 10 (desiatich) pracovných dní od predloženia súpisu zhotoviteľom. Zmluvné strany sa dohodli, že v prípade, ak stavebný dozor bez vážneho písomného dôvodu neodsúhlasí súpis vykonaných prác v dohodnutej dobe, platí, že so súpisom vykonaných prác súhlasí a objednávateľ sa zaväzuje riadne a včas uhradiť predloženú faktúru. Súčasťou faktúry sú čestné prehlásenia subdodávateľov, že majú uhradené všetky splatné záväzky od zhotoviteľa.
  3. Stavebný dozor zabezpečí objednávateľ. Stavebný dozor ako osoba poverená objednávateľom bude vykonávať: **Ing. Štefan Borovský, ev.č. osvedčenia 00696\*10\***.
  4. Faktúra musí byť objednávateľovi doručená vrátane všetkých príloh v 6 originálnych vyhotoveniach.
  5. Lehota splatnosti faktúry je 30 dní odo dňa jej doručenia objednávateľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
  6. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a § 3a ods. 1 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), zhotoviteľ je vlastníkom zabudovaných a fakturovaných materiálov a tovarov (t.j. všetky fakturované tovary a materiály sú zbavené práv tretích strán). V prípade poskytnutia dotačných prostriedkov je zhotoviteľ povinný uvádzať vo faktúre aj ďalšie informácie podľa požiadaviek obstarávateľa (napr. názov projektu, číslo projektu, číslo výzvy a názov operačného programu a pod.). Objednávateľ v čas oznámi zhotoviteľovi údaje o dotačnom financovaní, ktorú je potrebné uvádzať na faktúre.
  7. Objednávateľ je oprávnený vrátiť faktúru zhotoviteľovi na doplnenie, resp. prepracovanie v prípade chybného vyúčtovania ceny alebo nesprávneho uvedenia iných údajov alebo náležitostí do 14 dní odo dňa jej doručenia zo strany zhotoviteľa, pričom nová 30 dňová lehota splatnosti faktúry začne plynúť odo dňa doručenia správnej faktúry objednávateľovi.
  8. Žiadna zo zmluvných strán nie je oprávnená postúpiť prípadné pohľadávky z tejto zmluvy tretej osobe alebo zriadiť záložné právo na tieto pohľadávky, bez predchádzajúceho písomného súhlasu druhej strany, pod následkom neplatnosti takéhoto úkonu.
  9. Ak sa zmluvné strany po uzavretí tejto zmluvy dohodnú na obmedzení rozsahu diela, objednávateľ je povinný zaplatiť len primerane zníženú cenu diela. Ak sa zmluvné strany týmto spôsobom dohodnú na rozšírení diela, s ktorým sa vo výkaze výmer v rozpočte nepočítalo, tak objednávateľ je povinný za dodržania podmienok tejto zmluvy, vrátane v nej dojednaných jednotkových cien a všeobecne záväzných právnych predpisov zaplatiť cenu diela primerane zvýšenú. Takéto zmeny sa môžu realizovať len v súlade s ustanoveniami   
     § 18 zákona o verejnom obstarávaní.
  10. Všetky zmeny, práce a výkony požadované objednávateľom podľa predchádzajúceho odseku, ktorých opodstatnenosť bude počas realizácie diela podľa tejto zmluvy zistená (ďalej len „naviac práce“) budú riešené dodatkom k tejto zmluve pod podmienkou dodržania § 18 zákona o verejnom obstarávaní a odsúhlasení merných jednotiek a naviac prác oprávneným zástupcom objednávateľa. Naviac práce budú fakturované osobitne po predchádzajúcom vecnom, cenovom a termínovom odsúhlasení zmluvnými stranami a po uzavretí príslušného dodatku k tejto zmluve.
  11. Pre ocenenie výkazu výmer v prípade naviac prác použije zhotoviteľ nasledovné ceny:

1. pri položkách, ktoré sa vyskytujú v položkovitom rozpočte podľa Prílohy č. 2 tejto zmluvy, použije ceny z tohto rozpočtu podľa Prílohy č. 2 k tejto zmluve,
2. pri položkách, ktoré sa v rozpočte podľa Prílohy č. 2 tejto zmluvy nevyskytujú, predloží zhotoviteľ osobitnú kalkuláciu ceny,
3. v prípade, že osobitná kalkulácia ceny podľa písm. b) tohto odseku nebude predložená alebo nedôjde k dohode o tejto osobitnej kalkulácii ceny podľa písm. b), budú naviac práce ocenené pomocou smerných orientačných cien odporučených niektorým uznávaných cenníkom v oblasti stavebníctva na obdobie, v ktorom budú práce vykonávané; „menej práce“ budú odpočítavané podľa cien jednotlivých položiek rozpočtu podľa Prílohy č. 2 tejto zmluvy.
   1. Platby budú vykonávané bezhotovostným platobným prevodom na účet zhotoviteľa.
   2. V súlade s § 41 ods.7 zákona o verejnom obstarávaní sa zmluvné strany dohodli, že v prípade, ak si zhotoviteľ nesplní svoje finančné povinnosti voči subdodávateľom, ktorých zhotoviteľ navrhol na plnenie diela, t. j. nevykonáva úhrady jednotlivých faktúr za práce a dodávky, ktoré pre neho realizujú objednávateľovi známi subdodávatelia, a zároveň subdodávatelia požiadajú objednávateľa o priamu úhradu za práce a dodávky, objednávateľ poskytne zhotoviteľovi primeranú lehotu na vykonanie nápravy, v ktorej môže zhotoviteľ namietať, že voči subdodávateľovi nemá žiadne podlžnosti, čo musí zhotoviteľ vierohodne preukázať. V prípade, že zhotoviteľ podá námietky nevyplatenia úhrad subdodávateľovi spočívajúce vo vadnom plnení zo strany subdodávateľa, k nároku subdodávateľa sa vyjadrí stavebný dozor. Pokiaľ stavebný dozor takúto dodávku prípadne práce subdodávateľa písomne odsúhlasí ako riadne dodané, objednávateľ je oprávnený platbu uhradiť priamo subdodávateľovi. Počas plynutia takto poskytnutej lehoty je objednávateľ oprávnený zadržať úhradu zhotoviteľovej faktúry a to až do času, kedy nebudú záväzky zhotoviteľa voči subdodávateľom zaplatené. Počas doby zadržania podľa tohto odseku zmluvy nie je objednávateľ v omeškaní so zaplatením svojich peňažných záväzkov voči zhotoviteľovi a zhotoviteľovi nevznikne nárok na žiadne zákonné ani zmluvné sankcie. Pokiaľ nedôjde zo strany zhotoviteľa v lehote poskytnutej objednávateľom k uspokojeniu subdodávateľských nárokov voči zhotoviteľovi a toto uspokojenie nebude v tejto lehote objednávateľovi písomne preukázané alebo nebude objednávateľovi preukázané, že zhotoviteľ nemá voči subdodávateľovi žiadne záväzky, je objednávateľ oprávnený, ale nie povinný, uspokojiť nárok subdodávateľa voči zhotoviteľovi priamo, a tým sa zbaviť svojich záväzkov voči zhotoviteľovi z tejto zmluvy do výšky pohľadávky subdodávateľa, ktorú objednávateľ uspokojil, s čím zhotoviteľ vyslovuje súhlas. Skutočnosť, že objednávateľ vykoná platbu subdodávateľovi, oznámi objednávateľ zhotoviteľovi minimálne 5 dní pred tým, než objednávateľ faktúru vystavenú subdodávateľom uhradí. Nárok zhotoviteľa na úhradu ceny diela do výšky úhrady vykonanej objednávateľom priamo subdodávateľovi, zaniká dňom tejto úhrady objednávateľom subdodávateľovi zhotoviteľa.
   3. Výšku plnenia zaplatenú priamo subdodávateľovi v súlade s ods. 6.13 si objednávateľ uplatní z výkonovej bankovej záruky alebo z výkonovej zábezpeky v zmysle čl. XVII.

**Článok VII.**

**Podmienky vykonania diela a subdodávatelia**

* 1. Zhotoviteľ je povinný vykonať dielo riadne a včas, bez vád a nedorobkov, na vlastné náklady a na vlastné nebezpečenstvo a v súlade s podmienkami tejto zmluvy odovzdať objednávateľovi dielo po jeho jednotlivých etapách.
  2. Zhotoviteľ je povinný zabezpečiť ochranu stromov v celom areáli a v chránenom koreňovom priestore vykonávať len taký technologický postup prác, pri ktorom nedôjde k poškodeniu koreňovej sústavy a zároveň nebude poškodená ani koruna stromov, zabezpečiť odporúčaný typ rezu stromov.
  3. Zhotoviteľ sa zaväzuje postupovať pri zhotovovaní diela s odbornou starostlivosťou. Zhotoviteľ vyhlasuje, že je oprávnený vykonávať činnosti potrebné na riadne zhotovenie diela podľa tejto zmluvy. Zhotoviteľ sa zaväzuje pri zhotovovaní diela dodržiavať všeobecne záväzné právne predpisy, technické normy, ako aj ustanovenia a podmienky tejto zmluvy. Zhotoviteľ sa tiež zaväzuje, že pri zhotovovaní diela sa bude riadiť východiskovými podkladmi objednávateľa, pokynmi objednávateľa a podmienkami uvedenými v tejto zmluve, zápismi a dohodami oprávnených zástupcov zmluvných strán ako aj rozhodnutiami a vyjadreniami dotknutých správnych orgánov.
  4. Zhotoviteľ je oprávnený poveriť vykonaním diela či jeho časti tretiu osobu (ďalej len „**subdodávateľ**“), avšak len za predpokladu splnenia podmienok podľa čl. IX tejto zmluvy. Pri vykonávaní diela subdodávateľom má zhotoviteľ zodpovednosť za jeho činnosť, akoby dielo vykonával sám.
  5. Zhotoviteľ sa zaväzuje, že v prípade vykonávania akejkoľvek časti diela prostredníctvom subdodávateľa alebo v prípade výmeny subdodávateľa podľa Prílohy č. 4 tejto  zmluvy to vopred písomne oznámi objednávateľovi najneskôr 5 pracovných dní pred tým, ako má v úmysle zapojiť subdodávateľa do realizácie stavebných prác a súčasne uviesť všetky údaje, požadované podľa Prílohy č. 4 tejto zmluvy o novom subdodávateľovi.
  6. Zhotoviteľ v plnej miere zodpovedá za bezpečnosť práce a ochranu zdravia všetkých osôb v priestore staveniska počas realizácie diela až po konečné odovzdanie celého diela objednávateľovi. Po celú dobu výstavby zhotoviteľ zaistí bezpečnosť zdravia, a to najmä dodržiavaním predpisov BOZP a PO na pracovisku a zodpovedá za škody na zdraví a majetku, ktoré vznikli ich porušením zhotoviteľovi, objednávateľovi alebo tretím osobám. Zhotoviteľ sa zaväzuje pri realizácií diela dodržiavať ustanovenia vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a takisto sa zaväzuje dodržiavať nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko. Zhotoviteľ zabezpečí činnosť koordinátora bezpečnosti na stavenisku počas celej doby realizácie diela a umiestni na stavenisku oznámenie podľa prílohy č. 1 Nariadenia vlády SR č. 396/2006 Z. z. v platnom znení.
  7. Objednávateľ je oprávnený kedykoľvek vykonať kontrolu vykonávania diela.
  8. Zmluvné strany sa dohodli, že objednávateľ bude vykonávať svoje právo kontroly zhotovovaného diela podľa potreby, minimálne 1x týždenne prostredníctvom kontrolného dňa, na ktorom sa zmluvné strany dohodnú vždy týždeň vopred. V prípade, ak sa zmluvné strany na presnom termíne kontrolného dňa nedohodnú, tak kontrolný deň sa uskutoční o týždeň o 9:00 hod. od kedy objednávateľ oň požiadal. Zhotoviteľ je povinný sa kontrolného dňa zúčastniť. Z kontrolného dňa objednávateľ vyhotoví zápis a podpisuje ho spolu so zhotoviteľom.
  9. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.
  10. Zhotoviteľ sa zaväzuje vyzvať minimálne 3 pracovné dni vopred objednávateľa k účasti na skúškach a meraniach podľa ods. 11.3 písm. b) tejto zmluvy.
  11. Zhotoviteľ sa zaväzuje dodržať technologické postupy stanovené v projektovej dokumentácií a použitie materiálov podľa projektovej dokumentácie (výnimkou je použitie ekvivalentných výrobkov podľa pravidiel uvedených v Súťažných podkladoch k verejnému obstarávaniu a uvedených v ponuke Zhotoviteľa) bez požadovania zmien projektu; to neplatí pre právo zmeny podľa bodu 2.9 tejto zmluvy.
  12. Zhotoviteľ je povinný na požiadanie objednávateľa alebo autorského dozoru vykonať vzorkové konanie pre objednávateľom / autorským dozorom vo vzťahu k materiálom/ prvky položkovitého rozpočtu, ku ktorým objednávateľ alebo autorský dozor takúto požiadavku vznesie. Autorský dozor alebo objednávateľ môže požiadať zhotoviteľa o vzorkové konanie na kontrolnom dni. Vzorkovým konaním sa rozumie predloženie vzorky materiálu / prvkov alebo predloženie vzorkovníka/katalógu vo vzťahu k materiálom / prvkom, ku ktorým takáto požiadavka bude vznesená. Vzorkové konanie sa uskutoční v dohodnutom termíne alebo na najbližšom kontrolnom dni od požiadania o vzorkové konanie. Z priebehu vzorkového konanie bude spísaný zápis podpísaný oboma zmluvnými stranami. Objednávateľ má právo odmietnuť predložené vzorky, ak materiály a prvky nespĺňajú parametre a požiadavky určené v projektovej dokumentácii, alebo v príslušných právnych predpisoch a zhotoviteľ je povinný predložiť nové vzorky. Účelom vzorkového konania je rešpektovanie autorských práv autorov projektovej dokumentácie.
  13. Zhotoviteľ je viazaný závermi zo vzorkového konania autorského dozoru a objednávateľa.
  14. Zhotoviteľ je povinný bezodkladne oznámiť objednávateľovi všetky zmeny a skutočnosti, ktoré majú vplyv alebo inak súvisia s plnením tejto zmluvy alebo sa akýmkoľvek spôsobom tejto zmluvy týkajú alebo môžu týkať. Zmluvné strany následne vzájomne prerokujú bez zbytočného odkladu ďalšie možnosti a spôsoby plnenia predmetu tejto zmluvy.
  15. Materiály, stavebné diely a výrobky použité na realizáciu diela musia byť dokladované certifikátmi zhody podľa zákona č. 133/2013 Z. z. o stavebných výrobkoch v znení neskorších predpisov. Materiály, stavebné diely a výrobky, ktoré nebudú dokladované podľa predchádzajúcej vety, musí zhotoviteľ na vlastné náklady odstrániť a nahradiť bezchybnými. Objednávateľ môže v tomto prípade stanoviť termín na odstránenie vád primeraný ich rozsahu, ktorého nedodržanie môže byť aj dôvodom na odstúpenie od tejto zmluvy.
  16. Objednávateľ zabezpečí všetky absentujúce rozhodnutia orgánov verejnej správy a iných dotknutých osôb, potrebné pre riadne vykonanie diela v súlade s platným právnym poriadkom Slovenskej republiky, počnúc dňom účinnosti tejto zmluvy.
  17. Zhotoviteľ sa zaväzuje, že dodávku tovarov potrebných pre zhotovenie diela, bude realizovať mimo času dopravnej špičky (t.j. dopravu bude realizovať v čase od 9.00 do 15.00 a po 17.00), dopravu tovarov bude organizovať tak, aby zabezpečil čo najväčšie dodávky (na jednu dodávku naloží čo najviac tovarov, pričom dodrží osobitné právne predpisy v oblasti dopravy) a tým zníži dopravné kolóny a emisie.
  18. Povolenie na dočasné užívanie verejných a iných plôch a na rozkopávky zabezpečí zhotoviteľ. Po ukončení stavby sa zhotoviteľ zaväzuje zabraté verejné priestranstvá, ako aj rozkopávky upraviť do pôvodného stavu.
  19. Zhotoviteľ je povinný vypracovať projekt organizácie dopravy, ktorý predloží objednávateľovi na odsúhlasenie. V prípade potreby ho následne predloží Krajskému dopravnému inšpektorátu.
  20. Za poškodenie podzemných vedení a inžinierskych sietí zodpovedá zhotoviteľ. Zhotoviteľ zodpovedá aj za prestoje vzniknuté z tohto dôvodu a za nároky uplatnené tretími osobami súvisiace s prípadným poškodením týchto vedení a sietí.
  21. Zhotoviteľ sa zaväzuje, že bude dodržiavať sociálne aspekty a to tak, že keď uvažuje o zamestnávaní a povaha práce to dovolí, podporí zamestnanosť mladých, dlhodobo nezamestnaných, znevýhodnené skupiny osôb a zdravotne postihnutých. Taktiež sa zaväzuje, že bude dodržiavať pravidlá dôstojnej práce a bude dodržiavať sociálne a pracovné práva. Zhotoviteľ písomne informuje Objednávateľa o aplikovaní tohto sociálneho aspektu s identifikáciou osoby, ktorá bola zamestnaná, typu záväzku a určenej pracovnej pozícií (pričom akceptuje sa aj pracovná pozícia v administratíve).
  22. Zhotoviteľ sa zaväzuje určiť osobu stavbyvedúceho, ktorý bude zamestnancom zhotoviteľa (vlastnou kapacitou) a prípadne aj jeho zástupcu (v prípade, ak je to relevantné). Stavbyvedúci musí svojimi odbornými a profesionálnymi znalosťami a praxou v obore zaručovať riadne a včasné splnenie povinností zhotoviteľa. Stavbyvedúci je povinný byť nepretržite prítomný na Stavenisku počas celej doby výkonu prác (realizácie diela). V prípade neprítomnosti stavbyvedúceho musí byť na stavenisku prítomný zástupca stavbyvedúceho. Zhotoviteľ sa zaväzuje v prípade neplnenia povinností stavbyvedúceho na základe odôvodneného písomného oznámenia objednávateľa ho nahradiť bezodkladne inou osobou – novým stavbyvedúcim. Zhotoviteľ pre účely preukázania odbornej spôsobilosti stavbyvedúceho predloží nižšie uvedené doklady poverenej osobe objednávateľa najneskôr ku dňu prevzatia staveniska v prípade zmeny stavbyvedúceho najneskôr 3 pracovné dni pred nástupom nového stavbyvedúceho:

1. identifikačné údaje osoby s odbornou spôsobilosťou na výkon činnosti stavbyvedúceho pre odborné zameranie/kategóriu: pozemné stavby;
2. fotokópiu dokladov odbornej spôsobilosti stavbyvedúceho– osvedčenie s odborným zameraním pozemné stavby alebo ekvivalent podľa zákona č. 138/1992 Zb. o autorizovaných architektoch a autorizovaných stavebných inžinieroch v  znení neskorších predpisov; odbornú prax preukáže životopisom
3. vyhlásenie stavbyvedúceho, že bude k dispozícii zhotoviteľovi na plnenie predmetu zákazky, a to po celú dobu realizácie diela.

**Článok VIII.**

**Osobitné dojednania**

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené druhou zmluvnou stranou, nesprístupnia tretím osobám bez jej písomného súhlasu a ani nepoužijú tieto informácie pre iné účely, ako na plnenie tejto zmluvy.
  2. Zhotoviteľ sa zaväzuje spolu s odovzdávaním diela podľa ods. 4.4 tejto zmluvy odovzdať objednávateľovi štyri (4) vyhotovenia projektovej dokumentácie so zakreslením všetkých zmien podľa skutočného stavu vykonaných prác v otvorenej DWG, DOC, XLS verzii a uzatvorenej PDF verzii Geodetické zameranie si vyhotoví zhotoviteľ na vlastné náklady.
  3. Zhotoviteľ je povinný najneskôr pri prevzatí staveniska podľa ods. 4.2 tejto zmluvy predložiť objednávateľovi doklad o poistení pre prípad zodpovednosti za škodu spôsobenú akoukoľvek svojou činnosťou  vzťahujúcou sa aj na zhotovenie diela s dojednaným poistným plnením minimálne vo výške 2 000 000,-EUR, s platnosťou a účinnosťou počas celej doby realizácie diela až do jeho riadneho odovzdania, spolu aj s dokladom preukazujúcim zaplatenie poistného na aktuálne poistné obdobie. Zhotoviteľ je povinný udržiavať toto poistenie tak, aby poskytovalo krytie za stratu alebo škodu, za ktorú zodpovedá zhotoviteľ v priebehu akýchkoľvek činností počas realizácie diela. Poistenie musí byť poskytnuté poisťovňou alebo poisťovňou z iného členského štátu európskej únie alebo pobočkou poisťovne z iného členského štátu európskej únie (§4 zákona č. 39/2015 Z.z. o poisťovníctve). Poskytovateľ poistenia musí byť zaradený medzi subjekty pôsobiace na poistnom trhu v Slovenskej republike nad ktorými vykonáva dohľad Národná banka Slovenska.
  4. Zhotoviteľ berie na vedomie, že subjekty nižšie uvedené majú právo u neho vykonať kontrolu obchodných dokumentov a vecnú kontrolu v súvislosti s realizáciou diela počas piatich rokov po vykonaní diela a zhotoviteľ im je povinný poskytnúť potrebnú súčinnosť v prípade ak bude dielo spolufinancované v súlade s ustanovením článku II ods. 2.2.. Subjektmi oprávnenými na vykonanie kontroly u zhotoviteľa sú:

a) poverení zamestnanci poskytovateľa príspevku na realizáciu diela,

d) osoby prizvané kontrolným orgánom uvedeným v písm. a) tohto odseku v súlade s príslušnými predpismi,

e) ďalšie subjekty podľa právneho poriadku Slovenskej republiky.

* 1. Zhotoviteľ umožní vstup na stavenisko a vykonávanie prác na stavenisku ako aj nevyhnutnú súčinnosť pracovníkom poddodávateľa. Objednávateľ vopred oznámi zhotoviteľovi požiadavku na vstup týchto pracovníkov.
  2. Zhotoviteľ sa zaväzuje, že u fyzických osôb prostredníctvom ktorých plní predmet tejto zmluvy neporuší zákaz nelegálneho zamestnávania podľa zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od zhotoviteľa v nevyhnutnom rozsahu doklady a informácie, prostredníctvom ktorých mu zhotoviteľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto doklady a informácie je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania.
  3. Zhotoviteľ zodpovedá za všetky pokuty a sankcie uložené objednávateľovi z dôvodu, že zhotoviteľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní.
  4. Zhotoviteľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany zhotoviteľa. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, zhotoviteľ uhradí objednávateľovi do 15 dní odo dňa doručenia písomnej výzvy zo strany objednávateľa.
  5. Objednávateľ, oprávnená osoba objednávateľa, resp. technický dozor objednávateľa je oprávnený dať pracovníkom zhotoviteľa / iným osobám vykonávajúcim svoju činnosť pre zhotoviteľa príkaz prerušiť práce, ak zodpovedný pracovník / iná osoba vykonávajúca svoju činnosť pre zhotoviteľa nie je dosiahnuteľná, alebo ak je ohrozená bezpečnosť vykonávaného diela, život alebo zdravie osôb nachádzajúcich sa na stavenisku, alebo ak hrozia iné vážne škody.
  6. Zhotoviteľ sa zaväzuje inštalovať také výrobky sanity (výrobky majúce charakter spotrebovávania vody), najmä sprchové riešenia, sprchy, kohútiky, WC, WC misy a splachovacie nádržky, pisoárové misy a splachovacie nádržky, vane), ktoré patria do dvoch najlepších tried spotreby vody podľa platného značenia v EÚ (EU Water Label - [ht](http://www.europeanwaterlabel.eu/ht)tp://www.europeanwaterlabel.eu/). Splnenie tejto podmienky zhotoviteľ zdokladuje technickými / produktovými / údajovými listami k daným výrobkom odovzdanými Objednávateľovi najneskôr v deň ich montáže.
  7. V prípade, ak súčasťou Diela sú aj výrobky z dreva alebo zhotoviteľ pri realizácií Diela využíva výrobky z dreva, potom je povinný najmenej pri 70 % všetkých výrobkov z dreva použiť také výrobky z dreva, ktoré sú recyklované / opätovne použité, alebo pochádzajúce z trvalo udržateľne obhospodarovaných lesov, ako sú certifikované certifikačnými auditmi tretích strán vykonávanými akreditovanými certifikačnými orgánmi, napr. Normy FSC / PEFC alebo ekvivalentné normy. Zhotoviteľ je povinný objednávateľovi certifikátom preukázať požadovaný pôvod dreva najneskôr v deň montáže takýchto výrobkov.
  8. Zhotoviteľ je povinný počas realizácie diela postupovať v súlade s platnými právnymi predpismi v oblasti odpadového hospodárstva, najmä zákonom č. 79/2015 Z. z. o odpadoch, Protokolom EÚ o nakladaní so stavebným odpadom a odpadom z demolácií, Programom predchádzania vzniku odpadu SR a Programom odpadového hospodárstva SR, a v tejto súvislosti:

a) zabezpečiť, aby aspoň 70 % hmotnosti nie nebezpečného stavebného a demolačného odpadu (s výnimkou prirodzene sa vyskytujúceho materiálu zaradeného ako druh odpadu 17 05 04 podľa vyhlášky č. 365/2015 Z. z.), ktorý vznikne pri realizácii diela, bolo recyklovaných alebo inak materiálovo zhodnotených, vrátane činností spätného zasypávania;

b) viesť evidenciu o vzniku a nakladaní s odpadom a po ukončení prác predložiť objednávateľovi súhrnný doklad o nakladaní s odpadom, ktorý bude obsahovať:

* identifikáciu zhotoviteľa ako pôvodcu odpadu,
* identifikáciu stavby, z ktorej odpad pochádza,
* identifikáciu spoločnosti oprávnenej na nakladanie s odpadom, ktorá odpad prevzala,
* katalógové číslo odpadu podľa vyhlášky č. 365/2015 Z. z.,
* spôsob nakladania s jednotlivými druhmi odpadu,
* dátum odovzdania odpadu a
* sumarizáciu údajov preukazujúcich, že minimálne 70 % odpadu bolo recyklovaných alebo inak materiálovo zhodnotených;

c) predložiť doklad preukazujúci oprávnenie osoby, ktorá prevzala odpad, nakladať s odpadom v súlade so zákonom o odpadoch, a to buď:

* súhlas podľa § 97 ods. 1 zákona č. 79/2015 Z. z., alebo
* registráciu podľa § 98 ods. 1 zákona č. 79/2015 Z. z.;

d) zodpovedať za pravdivosť a úplnosť uvedených údajov a zabezpečiť archiváciu všetkých súvisiacich dokumentov po dobu najmenej 5 rokov odo dňa ukončenia realizácie diela;

e) byť si vedomý, že nesplnenie povinností podľa tohto článku môže mať za následok porušenie podmienok poskytnutia dotácie, a preto sa takéto porušenie bude považovať za podstatné porušenie zmluvy, oprávňujúce objednávateľa uplatniť zmluvné sankcie, prípadne odstúpiť od zmluvy.

* 1. Zhotoviteľ sa zaväzuje pri realizácii diela dodržiavať princípy obehového hospodárstva a zabezpečiť environmentálne zodpovedný prístup v súlade s požiadavkami dotačného programu, a to najmä:

1. pri návrhu stavebných riešení, výbere technológií a stavebných materiálov prihliadať na celý životný cyklus stavebných výrobkov a uplatňovať princípy znižovania spotreby zdrojov, flexibility, opätovného použitia a možnosti demontáže, pričom sa odporúča vychádzať z normy ISO 20887:2020 alebo ekvivalentných noriem zohľadňujúcich udržateľnosť, prispôsobiteľnosť a demontovateľnosť stavebných prvkov;
2. uprednostniť používanie ekologicky menej škodlivých materiálov v konštrukciách, komponentoch a ostatných použitých výrobkoch, pričom stavebné materiály a komponenty:
   * **nesmú obsahovať azbest** ani iné nebezpečné alebo toxické látky uvedené v prílohe XIV nariadenia (ES) č. 1907/2006 (REACH),
   * **nesmú prekročiť** emisie formaldehydu nad 0,06 mg/m³ a emisie karcinogénnych prchavých organických zlúčenín kategórie 1A a 1B nad 0,001 mg/m³, pričom tieto hodnoty musia byť preukázané skúšaním podľa noriem CEN/TS 16516, ISO 16000-3 alebo ekvivalentných metód;
3. pri použití selektívnej demolácie zabezpečiť odstránenie a bezpečnú manipuláciu s nebezpečnými látkami, ako aj triedenie odpadov s cieľom uľahčiť opätovné použitie a recykláciu materiálov pomocou dostupných triediacich systémov;
4. počas realizácie prác prijať účinné opatrenia na zníženie hluku, prachu a emisií znečisťujúcich látok, a to v súlade so zákonom č. 355/2007 Z. z. o ochrane, podpore a rozvoji verejného zdravia a vyhláškou MZ SR č. 549/2007 Z. z. v platnom znení;
   1. Zhotoviteľ sa zaväzuje pri búracích prácach, vrátane búrania stien a plôch obsahujúcich azbest, postupovať striktne podľa všetkých platných právnych predpisov (zákon č. 79/2015 Z. z. o odpadoch, vyhláška MŽP SR č. 345/2015 Z.z. o zaobchádzaní s azbestom, zákon č. 124/2006 Z.z. o bezpečnosti a ochrane zdravia pri práci a súvisiacich vykonávacích predpisov) a zabezpečiť:
5. vykonávanie prác výlučne v pracovných dňoch v čase 8:00 – 18:00 hod.;
6. písomné upozornenie obyvateľov susedných domov 5 pracovných dní pred začiatkom prác na realizáciu búracích prác a ich časový harmonogram;
7. kontinuálne vlhčenie pracovne zaťažených plôch;
8. vykonávanie manipulácie s azbestovými materiálmi len pracovníkmi s platným osvedčením na nebezpečné látky (zhotoviteľ je povinný preukázať stavebnému dozorovi splnenie tejto podmienky najneskôr v posledný kontrolný deň pred začiatkom takýchto prác);
9. odporúča sa odstraňovanie azbestu v celistvých segmentoch, ich zabalenie do dvojitých, hermeticky uzavretých a jasne označených vriec či kontajnerov a prepravu v uzavretých vozidlách na autorizované miesto zneškodnenia;
10. na požiadanie objednávateľa predloženie objednávateľovi kompletných protokolov o meraniach prachových častíc,
11. predloženie objednávateľovi kompletných potvrdení o prebratí a zneškodnení azbestového odpadu a zhodnotení vybúraného materiálu (odpadu); a
12. prevzatie plnej zodpovednosti za všetky riziká, škody či reklamácie súvisiace s manipuláciou, prepravou a likvidáciou azbestu.

8.15. V prípade uplatnenia opcie a realizácie Doplnkovej časti Diela FVE, zhotoviteľ sa zaväzuje inštalovať také fotovoltaické panely, ktorých životnosť je min. dvadsať (20) rokov a také meniče napätia a tepelné čerpadlá, ktorých životnosť je min. desať (10) rokov. Tieto zariadenia musia mať vydané vyhlásenie o zhode podľa § 23 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov. Zhotoviteľ je povinný najneskôr do 7 pracovných dní odo dňa doručenia oznámenia o uplatnení opcie odovzdať Objednávateľovi vyhlásenia o zhode a technické listy k inštalovaným fotovoltaickým panelom, meničom napätia a tepelným čerpadlám. Požadovanú životnosť týchto zariadení preukazuje zhotoviteľ technickým listom, ak sa v nich nachádza údaj o životnosti, lebo potvrdením výrobcu. V prípade uplatnenia opcie a realizácie Doplnkovej časti Diela FVE, materiálové zloženie fotovoltaických panelov, meničov, tepelných čerpadiel a ostatných materiálov a tovarov Doplnkovej časti Diela FVE súvisiace s prevádzkou fotovoltaických panelov (výrobou elektriny), musia byť v súlade so smernicou Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, ktorou sa zrušuje smernica 91/157/EHS, v súlade s pripravovanou legislatívnych zmien v rámci EZD a platnej národnej legislatívy[[1]](#footnote-1). Zhotoviteľ je povinný zaviesť opatrenia na nakladanie s odpadom vo fáze používania (údržba), aj na konci životnosti batérií a akumulátorov, vrátane možnosti opätovného použitia a recyklácie batérií a akumulátorov (najmä kritických surovín v nich) v súlade s klasifikáciou typu odpadu. Splnenie tejto podmienky preukazuje zhotoviteľ technickým listom a/alebo vyjadrením výrobcu vo vzťahu recyklácií alebo spätnému prevzatiu batérií a akumulátorov.

**Článok IX.**

**Subdodávatelia a „iné osoby“**

* 1. Podľa § 2 ods. 5 písm. e) zákona o verejnom obstarávaní subdodávateľom je hospodársky subjekt, ktorý uzavrie alebo uzavrel s úspešným uchádzačom, v danom prípade zhotoviteľom písomnú odplatnú zmluvu na plnenie určitej časti zákazky, v danom prípade časti diela.
  2. Zhotoviteľ je povinný pri výbere subdodávateľov rešpektovať článok 5 k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska,

ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a) ruským občanom, spoločnostiam, subjektom alebo orgánom sídliacim v Rusku,

b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c) osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

* 1. Objednávateľ podpisom tejto zmluvy akceptuje zoznam subdodávateľov zhotoviteľa, ktorí sú zapísaní v registri partnerov verejného sektora, podľa podmienok a požiadaviek zákona č. 315/2016 Z. z. o registri partnerov verejného sektora a o zmene a doplnení niektorých zákonov počas celého obdobia trvania tejto zmluvy, ak takúto zákonnú povinnosť majú. Navrhovaný subdodávateľ nie je v konflikte záujmov voči objednávateľovi a osobám, ktoré sa podieľali na spracovaní projektovej dokumentácie. Zoznam subdodávateľov v predpísanej štruktúre je prílohou č. 4 tejto zmluvy.
  2. V prípade, ak je subdodávateľom tzv. „iná osoba“, prostredníctvom ktorej zhotoviteľ preukazoval splnenie podmienok účasti vo Verejnom obstarávaní , vyžaduje sa, aby táto „iná osoba“ ako subdodávateľ reálne vykonávala stavebné práce alebo služby, na ktoré poskytuje kapacity zhotoviteľovi počas celej doby realizácie diela podľa tejto zmluvy a to v rozsahu svojho záväzku, uvedenom v osobitnej písomnej zmluve, predloženej v ponuke zhotoviteľa.
  3. Ak sa v priebehu plnenia vyskytne potreba výmeny subdodávateľa, objednávateľ vyžaduje, aby nový subdodávateľ bol objednávateľovi oznámený v Návrhu na zmenu subdodávateľa (ďalej len „**Návrh na zmenu subdodávateľa**“) minimálne 5 kalendárnych dní predtým než tento nový subdodávateľ začne poskytovať plnenie zhotoviteľovi pri plnení predmetu zmluvy. Zhotoviteľ tiež uvedie údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Subdodávateľ musí spĺňať podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov počas celého obdobia trvania tejto zmluvy, ak takúto zákonnú povinnosť má. Ak zhotoviteľ nepredloží vyššie uvedené dokumenty, takéhoto subdodávateľa nebude objednávateľ v plnení predmetu zákazky akceptovať a takémuto subdodávateľovi, nebude umožnený prístup na miesto plnenia predmetu zmluvy. Doplnenie a zmena subdodávateľov podľa tohto bodu nie podstatná zmena zmluvných podmienok a nie je potrebné pre ňu uzatvárať samostatný dodatok k zmluve. To neplatí, ak ide o zmenu subdodávateľa, ktorého kapacity / zdroje dodávateľ využil pri preukazovaní splnenia podmienok účasti podľa § 34 ods. 3 Zákona o verejnom obstarávaní vo Verejnom obstarávaní.
  4. Zhotoviteľ je povinný zmluvne zaviazať subdodávateľov a požadovať od nich záruky a zmluvné plnenia tak, aby nebolo v žiadnom prípade ohrozené plnenie jeho záväzkov zo zmluvy voči objednávateľovi, vrátane záväzkov na náhradu škody a uplatnenie majetkových sankcií.
  5. Zhotoviteľ sa zaväzuje platiť svojím subdodávateľom za riadne vykonané práce riadne a včas v prípade, ak si objednávateľ taktiež splnil svoju povinnosť a uhradil zhotoviteľovi cenu za predmetné práce. Porušenie povinnosti zhotoviteľa platiť svojím subdodávateľom za riadne vykonané práce riadne a včas sa považuje za podstatné poručenie tejto zmluvy. Zhotoviteľ nesmie do nárokov subdodávateľov za práce na diele v zmysle tejto zmluvy započítavať prípadné nároky z iných stavieb nesúvisiacich s touto zmluvou a dielom na základe tejto zmluvy.
  6. Objednávateľ alebo oprávnená osoba objednávateľa môže kedykoľvek vyzvať zhotoviteľa, aby bezodkladne, najneskôr do dvoch (2) pracovných dní odvolal zo Staveniska svojho subdodávateľa, ktorý podľa odborne ustáleného názoru/stanoviska objednávateľa (doloženého stanoviskom Projektanta a/alebo stavebného dozoru a/alebo technického dozoru a/alebo znalcom v danom obore a pod., v prípade potreby kombináciou oprávnených osôb) nevykonáva svoju prácu kvalitne, v súlade so stavebnotechnickou dokumentáciou k Dielu, v zmysle príslušných platných všeobecne záväzných právnych predpisov a/alebo technických noriem a/alebo v súlade s pokynmi objednávateľa. Zhotoviteľ je v takom prípade povinný takéhoto subdodávateľa bezodkladne, najneskôr do dvoch (2) pracovných dní odvolať zo staveniska. Odvolaný subdodávateľ bude zhotoviteľom v prípade, že plnenie nevykoná sám zhotoviteľ bez zbytočného odkladu, najneskôr do desiatich (10) pracovných dní nahradený iným subdodávateľom na náklady zhotoviteľa. Odvolanie subdodávateľa zo staveniska podľa tohto nemá vplyv na termíny dokončenia diela ani dohodnutú cenu diela.
  7. Objednávateľ môže preniesť ktorúkoľvek zo svojich povinností a právomoci na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a voči zhotoviteľovi nadobudne účinnosť po doručení zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ sám.

**Článok X.**

**Stavebný denník a stavenisko**

* 1. Zhotoviteľ je povinný viesť stavebný denník odo dňa prevzatia staveniska až do protokolárneho odovzdania a prevzatia celého diela objednávateľom. Zmluvné strany sa dohodli, že stavebný denník musí byť na stavbe kedykoľvek k dispozícií a musí byť uložený na stavbe tak, aby nedochádzalo k poškodeniu zápisov v stavebnom denníku napr. poveternostnými vplyvmi a podobne. Jedna kópia stavebného denníka bude zápisom odovzdaná na kontrolných dňoch zástupcovi objednávateľa, zároveň bude ukladaná v digitálnej forme a zasielaná objednávateľovi ako sken v PDF formátu elektronicky na adresu uvedenú v čl. 2 ods. 2.10.
  2. Rozsah a obsah zápisov v stavebnom denníku musí zodpovedať všeobecným štandardom a bude dohodnutý medzi stavbyvedúcim a stavebným dozorom.
  3. Objednávateľ je povinný sledovať obsah stavebného denníka a k zápisom v ňom pripájať svoje stanoviská. V prípade, ak je nevyhnutné zápis v stavebnom denníku prepísať alebo doplniť, takýto zápis musí byť podpísaný a datovaný a musí byť uvedený účel prepísania alebo doplnenia zápisu oprávneným zástupcom objednávateľa a stavbyvedúcim zhotoviteľa.
  4. Objednávateľ sa zaväzuje odovzdať zhotoviteľovi stavenisko tak, aby zhotoviteľ mohol začať vykonávať práce v súlade s podmienkami tejto zmluvy. Zhotoviteľ je povinný zhotoviť alebo doplniť oplotenie a prístupové brány celého staveniska vo výške min. 2,0 metra. Oplotenie musí byť počas celej doby výstavby funkčné a celistvé.
  5. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.
  6. Zhotoviteľ sa zaväzuje, že bude efektívne a hospodárne využívať zdroje na stavenisku (voda, elektrická energia a pod.). Tiež, sa zhotoviteľ zaväzuje, že zabezpečí recykláciu odpadov. V prípade ak neexistuje recyklovanie daného druhu odpadov zabezpečí iné vhodné zneškodnenie.
  7. Zhotoviteľ je povinný uhradiť všetky náklady spojené s použitím prípojok – úhrady za médiá prípojkami dodávanými alebo odoberanými a to na základe faktúry vystavenej objednávateľom.
  8. Zhotoviteľ bude vykonávať pravidelné monitorovanie činností, ktoré majú podstatný a negatívny vplyv na životné prostredie, tieto činnosti zníži na minimálnu mieru, čím zníži zaťaženie životného prostredia realizáciou diela.

**Článok XI.**

**Odovzdanie a prevzatie diela**

* 1. Dielo bude zhotoviteľ odovzdávať objednávateľovi po etapách, podľa projektovej dokumentácie a ods. 2.2 tejto zmluvy.
  2. Tým, že sa dielo zhotovuje na pozemkoch objednávateľa, tak objednávateľ je jeho vlastníkom. Nebezpečenstvo škody na diele znáša objednávateľ odo dňa prevzatia celého diela Záverečným protokolom.
  3. Zhotoviteľ pri odovzdaní príslušnej etapy diela je povinný predložiť objednávateľovi:

1. doklady o overení požadovaných vlastností zabudovaných výrobkov a materiálov v odovzdávanej časti diela podľa všeobecne záväzných právnych predpisov (certifikáty, atesty, preukázanie zhody a pod.),
2. doklady o vyhovujúcich výsledkoch predpísaných skúšok a meraní v odovzdávanej časti diela, potvrdené oprávnenou odborne spôsobilou osobou

Nedodanie dokladov podľa tohto odseku je dôvodom, pre ktorý môže objednávateľ odmietnuť prevziať etapu diela.

* 1. Zhotoviteľ najneskôr pri odovzdaní poslednej etapy diela resp. Doplnkovej časti Diela FVE je povinný predložiť objednávateľovi:

doklady o overení požadovaných vlastností zabudovaných výrobkov a materiálov odovzdávaného diela podľa všeobecne záväzných právnych predpisov (certifikáty), atesty, preukázanie zhody a pod.),

doklady o vyhovujúcich výsledkoch predpísaných skúšok a meraní v odovzdávaného diela, potvrdené oprávnenou odborne spôsobilou osobou

projekt skutočného vyhotovenia stavby v štyroch (4) vyhotoveniach v digitálnom tvare aj v tlačenej verzii

doklady súvisiace so stavebnou činnosťou zhotoviteľa, napr. doklady o odvoze a likvidácii odpadu zo stavebnej činnosti, záručné listy jednotlivých prvkov a technológii, osvedčenia o spôsobilosti, protokoly o zaškolení obsluhy, návody na obsluhu, návody na údržbu a pod., prevádzkové predpisy

Nedodanie dokladov podľa tohto odseku je dôvodom, pre ktorý môže objednávateľ odmietnuť prevziať dielo.

* 1. Zhotoviteľ je povinný najneskôr do stodvadsiatich (120) dní po odovzdaní a prevzatí diela predložiť objednávateľovi čestné prehlásenie, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu.
  2. O odovzdaní a prevzatí každej etapy diela podľa projektovej dokumentácie a ods. 2.2 tejto zmluvy spíšu zmluvné strany Protokol (ďalej len „Protokol“), o odovzdaní celého diela spíšu Záverečný protokol, ktorý musí obsahovať zhodnotenie stavebných prác, súpis prípadných zistených vád, dohodnuté lehoty na odstránenie vád a prehlásenie objednávateľa, že príslušnú etapu diela preberá, ako i ďalšie skutočnosti, na ktorých sa zmluvné strany pri tomto procese dohodnú. Ak nedôjde k dohode o prevzatí príslušnej etapy diela, tak zmluvné strany spíšu Zápis o zistených vadách, spôsobe a termíne ich odstránenia (ďalej len „Zápis“), v ktorom uvedú aj zdôvodnenie neprevzatia príslušnej etapy diela.
  3. Ak pri preberaní etapy diela objednávateľ zistí, že dielo má vady alebo nedorobky, objednávateľ je oprávnený od zhotoviteľa etapu diela neprevziať. Objednávateľ v tomto prípade spíše so zhotoviteľom Zápis. Objednávateľ v Zápise stanoví zhotoviteľovi primeranú lehotu na odstránenie vád a nedorobkov, a to najmenej 10 dní.
  4. Zhotoviteľ má povinnosť odstrániť vady a nedorobky v lehote podľa ods. 11.7 tejto zmluvy a odovzdať príslušnú etapu diela objednávateľovi po odstránení vád. Po dobu odstraňovania vád zistených pri odovzdávaní príslušnej etapy diela je zhotoviteľ v omeškaní s plnením predmetu tejto zmluvy. Ak zhotoviteľ vady a nedorobky v uvedenej lehote neodstráni, objednávateľ je oprávnený tak urobiť sám alebo prostredníctvom tretej osoby a to na náklady zhotoviteľa.
  5. Zhotoviteľ je povinný úplne vypratať a upratať stavenisko vrátane pozemkov, chodníkov a komunikácii, ktoré užíval v súvislosti s plnením predmetu diela aj mimo staveniska do prevzatia celého diela objednávateľom, najneskôr však do troch dní od ukončenia tejto zmluvy. Ak zhotoviteľ nezabezpečí vypratanie a upratanie staveniska v uvedenej lehote, objednávateľ je oprávnený tak urobiť sám alebo prostredníctvom tretej osoby a to na náklady zhotoviteľa.

**Článok XII.**

**Zodpovednosť za vady, záručná doba a zodpovednosť za škodu**

* 1. Zhotoviteľ od podpísania Záverečného protokolu zodpovedá za to, že odovzdané dielo má v dobe prevzatia zmluvne dohodnuté vlastnosti, že spĺňa technické parametre, že zodpovedá technickým normám a všeobecne záväzným právnym predpisom, a že nemá vady, ktoré by znižovali hodnotu alebo schopnosť jeho používania zvyčajným spôsobom na určený účel. Zhotoviteľ zaručuje, že tieto vlastnosti bude mať odovzdané dielo počas celej záručnej doby.
  2. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa, avšak ten na ich použití trval.
  3. Dielo bude počas celej záručnej doby v plnom rozsahu spôsobilé na riadne užívanie a zachová si dohodnuté vlastnosti.
  4. Zhotoviteľ poskytuje na odovzdané dielo záručnú dobu v trvaní 5 rokov, ktorá začína plynúť odo dňa podpísania Záverečného protokolu oprávnenými zástupcami obidvoch zmluvných strán. Záručná doba na zeleň a vstavané (zabudované) zariadenia (technológie) v Diele je v dĺžke uvedenej v príslušnom záručnom liste, minimálne však dvadsaťštyri (24) mesiacov a to na jednotlivé časti technológie aj na technológiu ako celok.
  5. Zmluvné strany sa dohodli pre prípad vád diela, že počas záručnej doby má objednávateľ právo požadovať bezodplatné odstránenie vád diela a zhotoviteľ povinnosť bezodplatne odstrániť vady diela.
  6. Reklamáciu vady diela sa objednávateľ zaväzuje uplatniť u zhotoviteľa bezodkladne po jej zistení. Reklamácia musí mať písomnú formu a musí v nej byť presne uvedený popis vady, ako aj termín požadovaného odstránenia vady diela.
  7. V prípade, ak sa počas záručnej doby uvedenej v ods. 12.4 tejto zmluvy vyskytnú na diele vady, tak je zhotoviteľ povinný ich odstrániť najneskôr do 20 dní od obdržania reklamácie objednávateľa, pokiaľ sa zmluvné strany písomne nedohodnú inak. Zhotoviteľ sa zaväzuje, že začne s odstraňovaním vád najneskôr do 5 dní od doručenia písomného uplatnenia reklamácie zo strany objednávateľa. Na základe reklamácie objednávateľa je zhotoviteľ povinný počas záručnej doby bezodplatne odstrániť všetky vady a nedostatky diela vo vlastnom mene, na vlastnú zodpovednosť a na vlastné náklady, ak tieto vady a nedostatky vznikli chybným prevedením prác, dopravou, montážou alebo použitím nevhodného materiálu alebo z iného dôvodu, za ktorý zodpovedá zhotoviteľ. Zmluvné strany sa dohodli, že odstránenie vady diela bude zápisnične zaznamenané.
  8. V prípade, ak zhotoviteľ nezačne opravu v termíne podľa ods. 12.7 tejto zmluvy, tak je objednávateľ oprávnený zabezpečiť odstránenie vady u tretej osoby a to na náklady zhotoviteľa.
  9. V prípade, ak objednávateľ prevezme dielo so skrytými vadami má právo na dodatočné bezodplatné odstránenie týchto vád.
  10. Záručná doba na reklamovanú časť diela sa predlžuje o dobu od dňa uplatnenia reklamácie objednávateľom do dňa odstránenia reklamovanej vady.
  11. Dielo má vady, najmä ak:
  12. nie je dodané v požadovanej kvalite, najmä nie je v súlade s touto zmluvou, vrátane jej príloh,
  13. spôsob vykonania diela nezodpovedá dohodnutému predmetu plnenia,
  14. vykazuje nedorobky, t. j. nie je vykonané v celom požadovanom rozsahu,
  15. vyjdú najavo vady a nedostatky v dokladoch odovzdaných spoločne s dielom,
  16. dielo má právne vady v zmysle § 559 Obchodného zákonníka alebo je dielo alebo jeho časť zaťažená právami tretích osôb.
  17. Ak je vada, ktorá podstatne ovplyvňuje použiteľnosť diela zapríčinená zhotoviteľom, tak je zhotoviteľ povinný uhradiť objednávateľovi aj škodu v zmysle § 373 a nasl. Obchodného zákonníka.
  18. Zhotoviteľ zodpovedá za škody, ktoré vznikli tretím osobám v súvislosti s jeho činnosťou pri plnení povinností podľa tejto zmluvy.
  19. Zhotoviteľ je povinný upozorniť objednávateľa na všetky okolnosti, ktoré by mohli viesť pri jeho činnostiach k ohrozeniu života alebo zdravia oprávnených zástupcov objednávateľa alebo tretích osôb či k ohrozeniu prevádzky alebo bezpečnostného stavu technických zariadení a objektov objednávateľa alebo tretích osôb.
  20. Zhotoviteľ súhlasí, že zodpovedá aj za škodu spôsobenú okolnosťami, ktoré majú pôvod v povahe prístroja alebo inej veci, ktorá bude použitá pri plnení záväzku podľa tejto zmluvy a tejto zodpovednosti sa nemôže zbaviť.
  21. Zhotoviteľ poskytuje na Doplnkovú časť Diela FVE, najmä na súbor zariadení, materiálov a prác spojených s inštaláciou fotovoltického systému vrátane nosných konštrukcií, elektroinštalácie, káblových rozvodov a ostatných súvisiacich stavebných alebo montážnych prác, **záruku v trvaní päť (5) rokov** odo dňa protokolárneho prevzatia Doplnkovej časti Diela FVE objednávateľom (ďalej len „**Štandardná záruka FVE**“). Na vybrané zariadenia, konkrétne **fotovoltické panely a frekvenčné meniče**, sa poskytuje záruka **v trvaní päť (5) rokov**, ak výrobca neurčí dlhšiu záručnú dobu (ďalej aj ako „**Osobitná záručná doba na FVE**“). V takom prípade platí Osobitná záručná doba na FVE určená výrobcom, počnúc dňom protokolárneho prevzatia Doplnkovej časti Diela FVE.
  22. Počas trvania Štandardnej záruky FVE je zhotoviteľ povinný v rámci dohodnutej Ceny Doplnkovej časti Diela FVE zabezpečiť komplexný servisný výkon zameraný na:
      1. zabezpečenie bezporuchovej prevádzky celého systému,
      2. udržanie parametrov a funkčnosti všetkých komponentov v súlade s technickými špecifikáciami, technickými listami a servisnou dokumentáciou.
  23. Zhotoviteľ je povinný počas trvania Štandardnej záruky FVE alebo Osobitná záručná doba na FVE vykonávať najmä, nie však výlučne, nasledovné činnosti:
      1. opravy zistených vád a záručných porúch a uvedenie zariadení do funkčného a bezpečného stavu v súlade s ich technickými parametrami,
      2. dodávku, výmenu a montáž náhradných dielov v kontexte zistených vád a záručných porúch, vrátane ekologickej likvidácie vyradených komponentov a spotrebného materiálu,
      3. realizáciu všetkých pravidelných servisných úkonov predpísaných výrobcom fotovoltických panelov a frekvenčných meničov, vrátane revízií, kontrol, validácií, kalibrácií a funkčných testov,
      4. vykonanie záverečnej technickej prehliadky a servisu najneskôr jeden (1) mesiac pred uplynutím Štandardnej záruky FVE, vrátane bezplatného odstránenia všetkých zistených vád,
      5. vykonanie ďalších servisných úkonov podľa platných právnych predpisov, záväzných technických noriem a pokynov výrobcu,
      6. všetky náklady spojené so servisnými zásahmi, vrátane výjazdov, dojazdov a pracovného času technikov,
  24. Povinnosť zhotoviteľa vykonávať pravidelný servis predpísaný výrobcom podľa bodu 12.18.3 sa vzťahuje výhradne na obdobie prvých piatich (5) rokov od prevzatia Doplnkovej časti Diela FVE, bez ohľadu na dĺžku záruky určenej výrobcom.

**Článok XIII.**

**Skončenie zmluvy**

* 1. Táto zmluva zaniká v prípadoch ustanovených Obchodným zákonníkom, Občianskym zákonníkom alebo iným všeobecne záväzným právnym predpisom, na základe písomnej dohody zmluvných strán alebo písomným odstúpením od tejto zmluvy. V prípade skončenia zmluvy odstúpením sa táto zmluva ruší dňom doručenia prejavu vôle s odstúpením od zmluvy druhej zmluvnej strane.
  2. Objednávateľ je oprávnený odstúpiť od tejto zmluvy v prípade, ak:

1. zhotoviteľ je viac ako 3 dní v omeškaní s prevzatím staveniska,
2. zhotoviteľ je viac ako 3 dni v omeškaní so začatím realizácie stavebných prác na diele,
3. zhotoviteľ je viac ako 3 dní v omeškaní s úhradou zábezpeky alebo zriadením bankovej záruky,
4. zhotoviteľ je viac ako 3 dní v omeškaní s nepredložením dokladu o poistení alebo zaplatení poistného objednávateľovi,
5. zhotoviteľa sa omešká so splnením povinnosti odovzdať príslušnú etapu diela v dohodnutom termíne o viac ako 7 dní,
6. zhotoviteľ poruší túto zmluvu podstatným spôsobom, napríklad ak bez primeraného dôvodu preruší práce alebo opustí stavenisko na dobu viac ako 7 dní,
7. zhotoviteľ je kvôli vyššej moci v časovom omeškaní o viac ako 30 dní,
8. zhotoviteľ poruší túto zmluvu iným ako podstatným spôsobom a porušenie povinnosti alebo omeškanie s jej splnením napriek písomnej výzve objednávateľa neodstránil ani v primeranej lehote, ktorá mu bola objednávateľom poskytnutá,
9. na majetok zhotoviteľa bol vyhlásený konkurz alebo ak bolo proti zhotoviteľovi začaté konkurzné alebo reštrukturalizačné konanie,
10. zhotoviteľ alebo jeho subdodávateľ stratí oprávnenie na vykonávanie činností, ktoré sú potrebné pre vykonanie diela,
11. v čase uzavretia tejto zmluvy existoval dôvod na vylúčenie zhotoviteľa pre nesplnenie podmienky účasti podľa § 32 ods. 1 zákona o verejnom obstarávaní alebo ak zhotoviteľ nebol v čase jej uzavretia zapísaný do registra partnerov verejného sektora, napriek tomu, že mal takúto povinnosť alebo ak bolo právoplatne rozhodnuté o vyčiarknutí zhotoviteľa z registra partnerov verejného sektora alebo ak mu bol uložený právoplatne zákaz účasti podľa § 182 ods. 3 zákona o verejnom obstarávaní
    1. Zhotoviteľ je oprávnený odstúpiť od tejto zmluvy v prípade, ak:
12. objednávateľ sa dostane do omeškania s odovzdaním staveniska o viac ako 15 dní,
13. objednávateľ bude v omeškaní viac ako 60 dní s úhradou splatných záväzkov voči zhotoviteľovi.
    1. Odstúpenie od tejto zmluvy musí byť urobené písomne a účinky odstúpenia nastavajú dňom jeho doručenia druhej zmluvnej strane.
    2. Bez ohľadu na spôsob ukončenia tejto zmluvy je zhotoviteľ po jej skončení povinný bezodkladne, najneskôr však do 5 dní od jej skončenia opustiť stavenisko.

**Článok XIV.**

**Majetkové sankcie**

* 1. V prípade, ak zhotoviteľ poruší zmluvnú povinnosť odovzdať včas riadne zhotovenú etapu diela podľa ods. 4.5 tejto zmluvy, tak má objednávateľ právo požadovať od zhotoviteľa zaplatenie zmluvnej pokuty vo výške 0,05 % z celkovej ceny diela bez DPH podľa ods. 5.4 tejto zmluvy, a to za každý, aj začatý deň porušenia tejto zmluvnej povinnosti zhotoviteľa.
  2. V prípade, ak zhotoviteľ poruší svoju zmluvnú povinnosť zúčastniť sa na kontrolnom dni podľa ods. 7.9 tejto zmluvy, tak má objednávateľ právo požadovať od zhotoviteľa zaplatenie zmluvnej pokuty vo výške 100,-EUR za každú neúčasť.
  3. V prípade, ak zhotoviteľ poruší svoju povinnosť týkajúcu sa bezpečnosti práce a ochrany zdravia osôb nachádzajúcich sa v priestore staveniska počas realizácie diela podľa ods. 7.6 tejto zmluvy, tak má objednávateľ právo požadovať od zhotoviteľa zaplatenie zmluvnej pokuty vo výške 200,-EUR za každé jedno porušenie.
  4. V prípade, ak zhotoviteľ poruší svoju povinnosť ohľadne výmeny subdodávateľa podľa ods. 9.5 tejto zmluvy, tak má objednávateľ právo požadovať od zhotoviteľa zaplatenie zmluvnej pokuty vo výške 400,-EUR za každý začatý deň omeškania so splnením povinnosti zhotoviteľa.
  5. V prípade, ak zhotoviteľ nezloží zábezpeku alebo nedoplní zábezpeku podľa ods. 17.2 tejto zmluvy alebo nezriadi bankovú záruku alebo nedoplní bankovú záruku podľa ods. 17.3 tejto zmluvy, alebo nezloží garančnú zábezpeku podľa ods. 17.10 tejto zmluvy alebo nezriadi garančnú bankovú záruku podľa ods. 17.4 tejto zmluvy tak má objednávateľ právo požadovať od zhotoviteľa zaplatenie zmluvnej pokuty vo výške 1.000,-EUR za každý začatý deň omeškania.
  6. V prípade, ak zhotoviteľ nepredložením dokladu o poistení alebo zaplatení poistného poruší povinnosť podľa ods. 8.3 tejto zmluvy, tak má objednávateľ právo požadovať od zhotoviteľa zaplatenie zmluvnej pokuty vo výške 400,-EUR za každý začatý deň omeškania.
  7. V prípade, ak zhotoviteľ poruší svoju zmluvnú povinnosť začať s odstraňovaním vád diela alebo poruší svoju zmluvnú povinnosť odstrániť vady diela podľa ods. 12.7 tejto zmluvy, tak má objednávateľ právo požadovať od zhotoviteľa zaplatenie zmluvnej pokuty vo výške 200,-EUR za každý, aj začatý deň porušenia povinnosti zhotoviteľa.
  8. Ak objednávateľ neuhradí faktúru v dohodnutej lehote splatnosti, tak je zhotoviteľ oprávnený požadovať zaplatenie úroku z omeškania vo výške 0,05 % zo splatnej a neuhradenej fakturovanej sumy bez DPH za každý, aj začatý deň porušenia tejto povinnosti zo strany objednávateľa.
  9. Objednávateľ je oprávnený požadovať od zhotoviteľa náhradu škody spôsobenú porušením ktorejkoľvek z povinností zhotoviteľa uvedenej v tejto zmluve alebo vyplývajúcej zo všeobecne záväzných právnych predpisov. Škodou sa rozumie aj škoda spočívajúca v povinnosti objednávateľa vrátiť časť nenávratného finančného príspevku na financovanie diela poskytovateľovi nenávratného finančného príspevku v prípade, ak dielo nebude z dôvodov na strane zhotoviteľa vykonané a odovzdané v súlade s ods. 4.3 tejto zmluvy. Právo na náhradu škody v celej výške nie je zmluvnou pokutou dotknuté.
  10. V prípade, že dôjde k nezvratnému poškodeniu stromu po jeho poškodení zhotoviteľom s následkom jeho odumretia, má objednávateľ právo požadovať od zhotoviteľa zaplatenie zmluvnej pokuty vo výške 10 000.-eur.
  11. Zhotoviteľ je povinný plniť ktorúkoľvek svoju povinnosť podľa tejto zmluvy, ktorej splnenie bolo zabezpečené zmluvnou pokutou a to aj po zaplatení zmluvnej pokuty objednávateľovi.
  12. Zhotoviteľ je tiež povinný nahradiť objednávateľovi poplatky, pokuty a iné naviac vzniknuté náklady, ktoré bol objednávateľ nútený vynaložiť z dôvodu nedodržania podmienok právoplatných rozhodnutí alebo záväzných vyjadrení orgánov verejnej správy zo strany zhotoviteľa.
  13. V prípade, ak sa počas realizácie diela vyskytnú akékoľvek prekážky (s výnimkou tých, ktoré spôsobil objednávateľ), ktoré by prípadne mohli mať za následok posunutie termínu odovzdania diela alebo jeho etapy v zmysle tejto zmluvy, zhotoviteľ sa zaväzuje vykonať všetky možné a dostupné opatrenia na odstránenie hrozby omeškania na vlastné náklady bez nároku ich uplatnenia voči objednávateľovi.

**Článok XV.**

**Vyššia moc**

* 1. Pre účely tejto zmluvy sa za vyššiu moc považujú skutočnosti zvláštneho charakteru, ktoré zmluvné strany nemohli predvídať, nie sú od nich závislé a ani ich nemôžu nijako ovplyvniť (napr. vojna, živelné pohromy, mobilizácia, prírodná katastrofa, vyhlásenie mimoriadnej situácie vládou Slovenskej republiky) a bránia plneniu povinností vyplývajúcich z tejto zmluvy. V prípade, ak nastanú skutočnosti vyššej moci a povinná zmluvná strana o tom najneskôr do 24 hodín od ich vzniku informuje druhú zmluvnú stranu, tak posunutie termínov na splnenie povinností zmluvných strán vyplývajúcich z tejto zmluvy, nebude kvalifikované ako omeškanie a právna zodpovednosť povinnej zmluvnej strany za omeškanie, vrátanie povinnosti plniť príslušnú sankciu, nevznikne.

**Článok XVI.**

**Doručovanie**

* 1. Všetky jednostranné úkony pre ktoré táto zmluva alebo všeobecne záväzné právne predpisy požadujú písomnú formu sa doručujú prostredníctvom poštového podniku, do vlastných rúk a s doručenkou. Písomnosti doručované prostredníctvom poštového podniku sa doručujú vždy na adresu uvedenú v záhlaví tejto zmluvy, pokiaľ si zmluvné strany navzájom neoznámili inú adresu.
  2. Ak adresát odmietne prevziať písomnosť, tak deň odmietnutia prevzatia písomnosti sa považuje za deň jej doručenia, pričom písomnosť spôsobuje požadované právne následky aj keď sa adresát o jej obsahu nedozvedel.
  3. Ak sa zásielka vráti odosielateľovi ako nedoručiteľná z akýchkoľvek dôvodov (napr. neprevzatá v úložnej lehote, adresát neznámy), tak za deň doručenia sa považuje deň vrátenia zásielky odosielateľovi, pričom písomnosť spôsobuje požadované právne následky aj keď sa adresát o jej obsahu nedozvedel.
  4. Zmluvné strany sú oprávnené doručovať písomnosti aj osobne. V tom prípade je adresát povinný prijatie písomnosti odosielateľovi potvrdiť.
  5. Informácie doručované formou elektronickej pošty sa doručujú na e-mailové adresy uvedené v ods. 2.11 tejto zmluvy, pokiaľ si zmluvné strany navzájom neoznámili inú adresu. Informácie doručované formou elektronickej pošty sa považujú za doručené nasledujúci deň po ich odoslaní.

**Článok XVII.**

**Zábezpeka alebo výkonová banková záruka**

* 1. Zhotoviteľ sa zaväzuje, že na bankový účet (IBAN) objednávateľa uvedený v záhlaví tejto zmluvy zloží zábezpeku podľa ods. 17.2 tejto zmluvy alebo zriadi v prospech objednávateľa bankovú záruku podľa ods. 17.3 tejto zmluvy.
  2. Zhotoviteľ zloží zábezpeku vo výške 5 % z celkovej ceny diela bez DPH podľa ods. 5.4 tejto zmluvy a ku dňu podpisu zmluvy a to bezhotovostným prevodom na číslo účtu objednávateľa a to pre prípad, že zhotoviteľ nebude plniť svoje povinnosti podľa tejto zmluvy a objednávateľovi vznikne voči nemu nárok a/alebo pohľadávka. Objednávateľ je oprávnený použiť zábezpeku alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po zdokladovaní ich preukázateľnosti a vopred písomnom upozornení zhotoviteľa, ktorý si svoj záväzok nesplní ani v primeranej lehote na nápravu. V prípade využitia zábezpeky alebo jej časti objednávateľom, bude zhotoviteľ bez zbytočného odkladu povinný doplniť ju do plnej výšky, t.j. 5 % z ceny diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho ukončenia zmluvy sa zábezpeka v sume, v akej nebola použitá na krytie peňažných záväzkov objednávateľa voči zhotoviteľovi v zmysle tohto bodu vráti zhotoviteľovi do 30 dní po odovzdaní a prevzatí ukončeného diela a predložení čestného prehlásenia zhotoviteľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím deväťdesiat (90) dní po odovzdaní a prevzatí riadne ukončeného diela.
  3. Zhotoviteľ je povinný najneskôr ku dňu podpisu zmluvy odovzdať objednávateľovi „Bankovú záruku za riadne vykonanie diela“ vo forme originálnej listiny na zabezpečenie riadneho plnenia/splnenia diela, a to pre prípad, že zhotoviteľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej v tomto bode len „*banková záruka*“). Banková záruka bude dodávateľom vystavená v prospech objednávateľa „bez výhrad“, bude vystavená bankou podľa zákona č. 483/2001 Z. z. o bankách a o zmene a doplnení niektorých zákonov v  znení neskorších predpisov, bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 5% z ceny diela bez DPH, ak nárok na jej vyplatenie vznikol v súvislosti s realizáciou diela v období od okamihu prevzatia staveniska až do uplynutia štyroch (4) mesiacov od podpisu Záverečného protokolu. Banková záruka bude v trvaní minimálne 18 mesiacov od nadobudnutia účinnosti tejto zmluvy o dielo. Objednávateľ je oprávnený použiť bankovú záruku alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po predchádzajúcom písomnom upozornení zhotoviteľa, ktorý si svoj záväzok nesplní ani v primeranej lehote na nápravu. V prípade využitia bankovej záruky alebo jej časti objednávateľom, je zhotoviteľ bez zbytočného odkladu povinný doplniť bankovú záruku do plnej výšky, t.j. 5 % z ceny diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho ukončenia zmluvy sa banková záruka vráti zhotoviteľovi do 30 dní po odovzdaní a prevzatí ukončeného diela a predložení čestného prehlásenia zhotoviteľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím deväťdesiatich (90) dní po odovzdaní a prevzatí riadne ukončeného diela.
  4. Zhotoviteľ je povinný najneskôr ku dňu podpísania Záverečného protokolu odovzdať objednávateľovi záručnú listinu – doklad preukazujúci poskytnutie garančnej bankovej záruky vo forme originálnej listiny, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela podľa tejto zmluvy alebo v súvislosti s ňou a to vo výške 3% z ceny diela (bez DPH); plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z garančnej bankovej záruky) (ďalej len “garančná banková záruka“). O uplatnení si nároku na plnenie z garančnej bankovej záruky voči banke objednávateľ zhotoviteľa bezodkladne informuje.
  5. Garančná banková záruka vo výške 3% z ceny diela bez DPH musí trvať po celú záručnú dobu podľa Článku 12, ods. 12.4 tejto zmluvy 5 rokov a nesmie byť po uvedenú dobu odvolateľná. Zhotoviteľ je povinný do tridsiatich (30) dní po každom čerpaní garančnej bankovej záruky objednávateľom doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

1. rozšírenie garančnej bankovej záruky na jej pôvodnú výšku, alebo
2. zriadenie novej garančnej bankovej záruky,

pričom zhotoviteľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.

* 1. Zhotoviteľ je povinný zabezpečiť, aby banka predĺžila platnosť garančnej bankovej záruky v prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo zmluvy a to na celú dobu trvania predĺženej záručnej doby.
  2. Zhotoviteľ je oprávnený do pätnástich (15) dní po uplynutí:

1. prvého roku záručnej doby nahradiť pôvodne predloženú garančnú bankovú záruku novou garančnou bankovou zárukou a to vo výške 2,5% z ceny diela bez DPH pri splnení všetkých náležitostí v zmysle bodov 17.4 a 17.5 tohto článku a objednávateľ sa zaväzuje takúto predloženú garančnú bankovú záruku prijať;
2. druhého roku záručnej doby nahradiť garančnú bankovú záruku podľa písm. a) novou garančnou bankovou zárukou a to vo výške 2% z ceny diela bez DPH pri splnení všetkých náležitostí v zmysle bodov 17.4 a 17.5 tohto Článku a objednávateľ sa zaväzuje takúto predloženú garančnú bankovú záruku prijať;
3. tretieho roku záručnej doby nahradiť garančnú bankovú záruku podľa písm. b) novou garančnou bankovou zárukou a to vo výške 1,5% z ceny diela bez DPH pri splnení všetkých náležitostí v zmysle bodov 17.4 a 17.5 tohto Článku a objednávateľ sa zaväzuje takúto predloženú garančnú bankovú záruku prijať;
4. štvrtého roku záručnej doby nahradiť garančnú bankovú záruku podľa písm. c) novou garančnou bankovou zárukou a to vo výške 1% z ceny diela bez DPH pri splnení všetkých náležitostí v zmysle bodov 17.4 a 17.5 tohto Článku a objednávateľ sa zaväzuje takúto predloženú garančnú bankovú záruku prijať.
   1. Možnosť zníženia výšky garančnej bankovej záruky podľa bodu 17.7 tejto zmluvy je zhotoviteľ oprávnený uplatniť len v prípade, ak si v prvom roku trvania záručnej doby objednávateľ neuplatnil právo na plnenie z bankovej záruky.
   2. V prípade, ak si objednávateľ počnúc druhým rokom trvania záručnej doby uplatní právo na plnenie z garančnej bankovej záruky, ďalšie zníženie garančnej bankovej záruky už nie je možné a výška garančnej bankovej záruky ostane až do doby ukončenia záručnej doby vo výške, ktorá bola v čase uplatnenia plnenia z garančnej bankovej záruky v zmysle tohto bodu.
   3. Namiesto odovzdania garančnej bankovej záruky je zhotoviteľ oprávnený najneskôr ku dňu podpísania Záverečného protokolu zložiť bezhotovostným vkladom na bankový účet objednávateľa garančnú zábezpeku vo výške 3% z ceny diela, z ktorej bude objednávateľ oprávnený uspokojiť akejkoľvek svoje splatné peňažné pohľadávky voči zhotoviteľovi z titulu zodpovednosti zhotoviteľa za vady diela podľa tejto zmluvy alebo v súvislosti s ňou (ďalej len „garančná zábezpeka“). Objednávateľ je oprávnený zadržať garančnú zábezpeku počas plynutia záručnej doby v zmysle Článku 12, bodu 12.4 zmluvy. V prípade využitia garančnej zábezpeky alebo jej časti objednávateľom, bude zhotoviteľ bez zbytočného odkladu povinný doplniť ju do plnej výšky, t.j. 3 % z ceny diela bez DPH, a to najneskôr do 15 dní od doručenia výzvy objednávateľa na jej doplnenie. Garančnú zábezpeku v sume, v akej nebola použitá na krytie peňažných záväzkov zhotoviteľa voči objednávateľovi, objednávateľ vráti zhotoviteľovi do 15 dní odo dňa uplynutia záručnej doby. V prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo zmluvy, vráti objednávateľ zhotoviteľovi garančnú zábezpeku do 15 dní odo dňa uplynutia predĺženej záručnej doby.
   4. Zhotoviteľ je oprávnený do pätnástich (15) dní po uplynutí prvého roku záručnej doby požiadať objednávateľa o vrátenie sumy rovnajúcej sa 0,5 % z ceny diela bez DPH z pôvodne zloženej garančnej zábezpeky a následne vždy do pätnástich (15) dní po uplynutí každého ďalšieho roku trvania záručnej doby je zhotoviteľ oprávnený požiadať objednávateľa o vrátenie sumy rovnajúcej sa 0,5 % z ceny diela bez DPH.
   5. Zhotoviteľ je oprávnený uplatniť postup upravený v ods. 17.11 tohto Článku len v prípade, ak v prvom roku trvania záručnej doby nedôjde k čerpaniu zloženej garančnej zábezpeky.
   6. V prípade, ak si objednávateľ počnúc druhým rokom trvania záručnej doby uplatnil právo na čerpanie garančnej zábezpeky, ďalšie zníženie garančnej zábezpeky už objednávateľ nevykoná a výška garančnej zábezpeky ostane až do doby ukončenia záručnej doby vo výške, ktorá bola v čase uplatnenia si plnenia z garančnej zábezpeky v zmysle tohto bodu.

**Článok XVIII.**

**Záverečné ustanovenia**

* 1. Zmeny tejto zmluvy je prípustné vykonať len písomnými dodatkami, podpísanými štatutármi oboch zmluvných strán, pričom každá takáto zmena zmluvy musí byť v súlade so všeobecne záväznými právnymi predpismi, najmä s § 18 zákona o verejnom obstarávaní.
  2. Zmluvné strany sa dohodli, že spory vzniknuté z tejto zmluvy budú riešiť vzájomnou dohodou. Pokiaľ sa zmluvné strany vzájomným rokovaním na riešení sporu nedohodnú, je ktorákoľvek zo zmluvných strán oprávnená s návrhom na riešenie sporu obrátiť sa na vecne a miestne príslušný súd v Slovenskej republike. Pokiaľ táto zmluva neustanoví inak, platia pre právne vzťahy ňou založené všeobecne záväzné právne predpisy Slovenskej republiky, zvlášť príslušné ustanovenia Obchodného zákonníka.
  3. V prípade, že niektoré z ustanovení tejto zmluvy bude posúdené ako neplatné, neúčinné či nevymáhateľné, nebude mať táto skutočnosť vplyv na platnosť zostávajúcich ustanovení tejto zmluvy. Namiesto neplatného alebo neúčinného ustanovenia sa použijú obsahovo najbližšie ustanovenia všeobecne záväzných právnych predpisov upravujúcich dotknutú zmluvnú otázku.
  4. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej prvého zverejnenia v súlade s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v spojení s ustanovením § 47a zákona č. 40/1964 Zb. Občiansky zákonník v znení neskorších predpisov
  5. Táto zmluva sa uzatvára v šiestich rovnopisoch s platnosťou originálu, z ktorých štyri rovnopisy dostane objednávateľ a dva rovnopisy dostane zhotoviteľ.
  6. Neoddeliteľnou súčasťou tejto zmluvy sú nasledovné prílohy:
* Príloha č. 1 – Projektová dokumentácia k Dielu
* Príloha č. 2 – Položkovitý rozpočet k Dielu – cenová ponuka zhotoviteľa z Verejného obstarávania
* Príloha č. 3 – Stavebné povolenie
* Príloha č. 4 – Zoznam subdodávateľov
* Príloha č. 5 – Projektová dokumentácia k Doplnkovej časti Diela FVE
* Príloha č. 6 - Rozpočet Doplnkovej časti Diela FVE
  1. Zmluvné strany vyhlasujú, že sa riadne oboznámili s obsahom tejto zmluvy a nemajú v tejto súvislosti žiadne podmienky, pripomienky ani návrhy na jej doplnenie. Vyhlasujú, že túto zmluvu uzatvárajú slobodne, vážne, určito a nie pod nátlakom za nápadne nevýhodných podmienok. Zmluve porozumeli a na znak súhlasu s jej obsahom ju potvrdzujú svojimi podpismi.

**Objednávateľ: Zhotoviteľ:**

V Bratislave, dňa \_\_\_\_.\_\_\_\_.202\_\_\_ V \_\_\_\_\_\_\_\_\_\_\_\_\_\_\_\_\_\_, dňa \_\_\_\_.\_\_\_\_.202\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mestská časť Bratislava - Rača**

Mgr. Michal Drotován, starosta

*Príloha č. 4* Zoznam subdodávateľov

|  |  |
| --- | --- |
| OBJEDNÁVATEĽ: | **Mestská časť Bratislava – Rača**  **Kubačova 21**  **831 06 Bratislava** |
| ZODPOVEDNÝ ZAMESTNANEC: |  |
| TELEFÓN: |  |
| E-MAIL: |  |

V súlade s § 38 ods. 4 a § 41 ods. 3 a 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) objednávateľ stanovuje tieto pravidlá využívania kapacít iných osôb (ďalej len „subdodávateľ“) pri plnení zmluvy o dielo.

Zhotoviteľ je povinný najneskôr v čase podpisu zmluvy uviesť údaje o všetkých v tom čase známych subdodávateľoch v rozsahu podľa tejto prílohy. Zhotoviteľ za týmto účelom predkladá za každého subdodávateľa túto prílohu Zmluvy osobitne a Objednávateľ posudzuje navrhovaného subdodávateľa osobitne podľa podmienok uvedených v tejto prílohe. Objednávateľ má právo neschváliť navrhovaného subdodávateľa v prípade, ak navrhovaný subdodávateľ nespĺňa podmienky stanovené v tejto prílohe, o čom bezodkladne informuje Zhotoviteľa.

Zhotoviteľ predkladá túto prílohu aj v prípade, ak Zhotoviteľ počas trvania Zmluvy zistí potrebu plnenia časti predmetu Zmluvy subdodávateľom, ktorého Objednávateľ doposiaľ neschválil alebo zistí potrebu nahradenia už schváleného subdodávateľa novým subdodávateľom, a to najneskôr 5 kalendárnych dní pred plánovaným nahradením/ nástupom navrhovaného subdodávateľa. Podmienky uvedené v tejto prílohe platia na všetkých subdodávateľov navrhovaných počas celého trvania zmluvy rovnako.

Za subdodávateľa sa v zmysle § 2 ods. 5 písm. e) zákona o verejnom obstarávaní rozumie hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu alebo objednávku na plnenie určitej časti Diela. Na základe uvedeného sa za subdodávateľa považujú najmä hospodárske subjekty, ktoré majú vedomosť, že ich kapacity sa využívajú / budú využívať na zhotovenie Diela v zmysle projektovej dokumentácie. Príkladmo je za takéto subjekty možné považovať spoločnosti realizujúce stavebné práce na Diele, dodávateľov tovarov, ktoré budú zabudované do Diela a ich hodnota presahuje 100 000 € bez DPH, osoby vykonávajúce zameranie a iné inžinierske činnosti na stavba alebo osoby vykonávajúce strážnu službu na stavenisku, ak sa služba vykonáva a pod.

**Zhotoviteľ sa podpisom Zmluvy zaväzuje využívať subdodávateľov na plnenie Zmluvy za týchto podmienok:**

1. Subdodávateľ je oprávnený vykonávať navrhované plnenie.
   * Uvedenú skutočnosť subdodávateľ preukazuje platným výpisom z obchodného / živnostenského / obdobného registra a v prípade viazanej činnosti aj príslušným povolením na výkon viazanej činnosti.
2. Subdodávateľ má platný a aktuálny zápis v registri partnerov verejného sektora podľa osobitného predpisu[[2]](#footnote-2) v prípade, ak je subdodávateľ partnerom verejného sektora podľa osobitného predpisu.
   * Uvedenú skutočnosť subdodávateľ preukazuje platným a aktuálnym výpisom z registra partnerov verejného sektora.
3. Subdodávateľ nie je v konflikte záujmov voči členom vedenia mesta a zamestnancom zodpovedným za plnenie zmluvy v čase navrhovania a plnenia subdodávateľa.
   * Túto skutočnosť vyhodnocuje zodpovedný zamestnanec mesta na základe čestných prehlásení členov vedenia mesta a zamestnancov zodpovedných za plnenie zmluvy.
4. V prípade subdodávateľa, ktorým sa nahrádza osoba, ktorej kapacity sa využívali na splnenie podmienok účasti vo verejnom obstarávaní, ktorého výsledkom je uzatvorenie tejto Zmluvy, Dodávateľ preukáže splnenie danej podmienky účasti, ktorú preukázal kapacitami inej osoby, navrhovaným subdodávateľom v rovnakom rozsahu a rovnakým spôsobom.

|  |  |  |  |  |
| --- | --- | --- | --- | --- |
| **Subdodávateľ č. 1**  Obchodné meno:  Sídlo:  IČO:  Registrácia:  Osoba oprávnená konať za subdodávateľa:  Meno a funkcia kontaktnej osoby subdodávateľa:  E-mail kontaktnej osoby subdodávateľa:  Tel. č. kontaktnej osoby subdodávateľa:  Predmet plnenia vykonávaný subdodávateľom:  Hodnota plnenia vykonávaného subdodávateľom (v EUR):  Zápis v registri partnerov verejného sektora: áno č. ................................ / nie[[3]](#footnote-3) | | | | |
| Navrhovaný subdodávateľ je:   * nový subdodávateľ s plánovaným začatím poskytovania služieb ku dňu ................... * nahrádza schváleného subdodávateľa ...................... ku dňu ................. | | | | |
| **Povinné prílohy k návrhu subdodávateľa:**   * platný výpis z obchodného registra preukazujúci oprávnenie na výkon plnenia, prípadne iné dokumenty preukazujúce výkon viazanej činnosti * aktuálny a platný výpis z registra partnerov verejného sektora ak je navrhovaný subdodávateľ partnerom verejného sektora podľa osobitného zákona | | | | |
| **identifikácia plnenia, ktoré bude realizovať subdodávateľ:** | | | | |
| **Hodnota plnenia, ktoré bude realizovať subdodávateľ (v EUR bez DPH/ s DPH):**  ...........................................................EUR bez DPH / ..................................................EUR s DPH | | | | |
| **Dátum a miesto predloženia návrhu:** |  | |  | |
| **Za Zhotoviteľa:**  (pečiatka a podpis oprávneného zástupcu predkladajúceho návrh) |  | |  | |
| **Schválenie navrhovaného subdodávateľa Objednávateľom** | | | | |
| **Zodpovedná osoba schvaľujúca subdodávateľa:**  (meno a priezvisko zamestnanca) | |  | | |
| **Skutočnosti skontrolované zodpovedným zamestnancom:** | | | | |
| 1. Na základe predložených dokumentov je možné konštatovať oprávnenie subdodávateľa na výkon zodpovedajúceho plnenia. | | | | ÁNO / NIE |
| 1. Na základe predloženého výpisu z registra partnerov verejného sektora je možné konštatovať platnosť a aktuálnosť zápisu. | | | | ÁNO / NIE |
| 1. Navrhovaný subdodávateľ, ktorým sa nahrádza osoba, ktorej kapacity boli využité k preukázaniu splnenia niektorej z podmienok účasti, spĺňa stanovenú podmienku účasti. | | | | ÁNO / NIE /  NEAPLIKUJE SA. |
| 1. Navrhovaný subdodávateľ bude vykonávať činnosť, na ktorú Zhotoviteľ môže využívať kapacity iných osôb. | | | | ÁNO / NIE |
| 1. Navrhovaný subdodávateľ nie je v konflikte záujmov s členmi vedenia mesta a zamestnancami zodpovednými za plnenie zmluvy. | | | | ÁNO / NIE |
| Poznámky zodpovedného zamestnanca k vyhodnoteniu subdodávateľov: | | | | |
| Na základe predložených dokumentov a zistených skutočnosti zodpovedná osoba   * Odsúhlasuje navrhnutého subdodávateľa * Neodsúhlasuje navrhnutého subdodávateľa | | | | |
| **Skutočnosti skontrolované dňa / na mieste:** |  | |  | |
| **Zodpovedná osoba:**  (meno, priezvisko a podpis zodpovednej osoby, ktorá odsúhlasila navrhovaného subdodávateľa) | |  | | |

1. Zákon č. 79/2015 Z. z. Zákon o odpadoch a o zmene a doplnení niektorých zákonov. [↑](#footnote-ref-1)
2. Zákon č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov [↑](#footnote-ref-2)
3. Nevhodné preškrtnite [↑](#footnote-ref-3)